Συντάχθηκε στις 06/01/20\nΤο βιβλίο που μου έκανε παρέα τις φετινές γιορτές ήταν η ερωμένη των φάρων της Πηνελόπης Κουρτζή από τις εκδόσεις Ψυχογιός. Και ήταν η πιο «λάθος» επιλογή που θα μπορούσα να κάνω ειδικά για τις φετινές γιορτές. Και αυτό γιατί λίγο η non stop δουλειά, λίγο το κλίμα των ημερών που μας θέλει όλο κάτι να κάνουμε και κάπου να είμαστε, δεν το απήλαυσα όσο θα ήθελα. Και αυτός ήταν και ο λόγος που άργησα να το τελειώσω. Όταν απλά είπα τώρα διαβάζω, το τελείωσα μέσα σε ένα απόγευμα.\nΗ ερωμένη των φάρων είναι η Νατάσα. Ένα παιδί που αντίκρισε την δύσκολη πλευρά της ζωής από την στιγμή που πήρε την πρώτη της ανάσα. Γεννήθηκε και μεγάλωσε σε ένα φάρο. Πρώτο αγάπησε σε ένα φάρο και πληγώθηκε σε έναν φάρο. Και από εκείνη την στιγμή έβαλε σκοπό της ζωής της να γίνει η ίδια φάρος. Να γίνει η ίδια φάρος προκειμένου να σώσει, για να σωθεί και η ίδια. Αν τα καταφέρνει στο τέλος δεν θα το πω γιατί θέλω πραγματικά να διαβάσετε αυτό το βιβλίο.\nΤην Πηνελόπη Κουρτζή, την γνώρισα μέσα από τα δεκατρία μπαλώματα και την Νόρα της. Τώρα όμως πραγματικά την λάτρεψα. Έχει μια μοναδική ικανότητα να σκιαγραφεί τους γυναικείους της χαρακτήρες χωρίς καμία υπερβολή. Γήινους, απτούς, ανθρώπινους. Μέσα από την ακατανόητη για ορισμένους συμπεριφορά της Νατάσας δεν μπορείς παρά να μην την αγαπήσεις. Ένα πληγωμένο παιδί που ψάχνει την αγάπη. Η γραφή της βατή, σφιχτή, κατανοητή. Δεν υπερβάλει, δεν χυδαιολογεί . Ένα κείμενο βαθιά συναισθηματικό που δεν γίνεται να μην σε αγγίξει. Δεν θέλω να πω πολλά και να προδώσω ακόμα περισσότερα. Θα πω όμως ότι είναι ένα ρομαντικό μυθιστόρημα που αξίζει όλη την προσοχή που θα του δώσετε. Μην περιμένετε κρυφά νοήματα, συγκλονιστικές ανατροπές. Είναι μια ιστορία που θα μπορούσε να είναι μύθος, θρύλος. Μια ιστορία και μια ηρωίδα που δεν γίνετε να μην την αγαπήσεις…\nΑπό το οπισθόφυλλο: Έχω μείνει γνωστή στην ιστορία ως η «ερωμένη των φάρων». Γεννήθηκα σε έναν φάρο και όλη μου τη ζωή δεν έχω κοιμηθεί ποτέ δίχως να με συνοδεύει ο ήχος της θάλασσας. Έχω γίνει βασίλισσα σε κάποιους από αυτούς, δούλα σε άλλους και γοργόνα στους μακρινούς. Έχω κρυφτεί σε αμπάρια, έπιασα τουφέκι και έχω μια αποκρουστική ουλή, η οποία σκίζει το δεξί μου μάγουλο. Γέννησα ένα παιδί, που όμως δεν αγκάλιασα ποτέ. Είδα ναυάγια και κολύμπησα σε μέρη όπου δεν έχει καταφέρει να φτάσει άνθρωπος. Μίσησα και μισήθηκα, πόθησα και με αγάπησαν. Έχω μαγέψει πειρατές και έχω τρέξει γυμνή στα βράχια. Έχω αντικρίσει θησαυρούς αμύθητους, που ούτε καν φαντάζεστε ότι υπάρχουν. Έχω γυρίσει όλους τους επανδρωμένους φάρους που υπάρχουν αυτή τη στιγμή στην Ελλάδα. Και κάποιους που δεν υπάρχουν πια και σώζονται μόνο τα ερείπια τους. Κάθε φορά που έφτανα σε κάποιον από αυτούς, με περίμεναν με ανυπομονησία, γιατί ενώ η θάλασσα έφερνε συχνά στους φαροφύλακες φόβο, δεινά και δυσκολίες, εγώ τους έφερνα πάντα τον έρωτα. Ναι. Έχω μείνει γνωστή ως η «ερωμένη των φάρων», αν και στην πραγματικότητα ήμουν απλώς μια σφοδρά και χωρίς ελπίδα ερωτευμένη γυναίκα.


ΜΑΡΣΑΛ ΜΑΚΛΟΥΑΝ (1911-1980) | ΖΕΝΙΘ\nΜΑΡΣΑΛ ΜΑΚΛΟΥΑΝ (1911-1980)\nO «ΑΓΙΟΣ» ΤΩΝ ΤΕΧΝΟ-ΟΥΤΟΠΙΣΤΩΝ\nΓεννήθηκε το 1911 στο Έντμοντον του Καναδά. Δίδαξε στα περισσότερα πανεπιστήμια του Καναδά και των Ηνωμένων Πολιτειών. Συντάραξε την ανθρώπινη διανόηση με τις ανορθόδοξες θεωρίες του για τις Επικοινωνίες. Είναι ο πρώτος που διατύπωσε την θεωρία πως οι αλλαγές που προκαλούν τα ηλεκτρονικά μέσα επικοινωνίας στην ανθρωπότητα είναι σημαντικότερες από την αξία των πληροφοριών που μετακινούν. Η διάσημη φράση του 1960 «Το Μέσο είναι το Μήνυμα» έχει γραφτεί στην ιστορία και περιγράφει με κρυπτικό τρόπο την παράξενη Επανάσταση της Πληροφορίας, που ζούμε σήμερα. Στα βιβλία του ξεκαθάρισε την ιδέα –που τώρα πια δεχόμαστε όλοι– πως «αυτό που καθορίζει και χαρακτηρίζει κάθε εποχή του πολιτισμού, είναι το μέσο με το οποίο καταγράφεται και διαδίδεται η πληροφορία».\nΠολύ πριν την δημιουργία του παγκόσμιου δικτύου Ίντερνετ, προέβλεψε πως η συνένωση όλων των ηλεκτρονικών μέσων μετάδοσης πληροφοριών θα δημιουργούσε ένα «παγκόσμιο χωριό». Διαχώρισε τα μέσα ενημέρωσης σε δυο κατηγορίες, στα «ψυχρά» και στα «θερμά», ανάλογα με την δημιουργική ελευθερία που επιτρέπουν σε αυτόν που τα παρακολουθεί. Πίστευε πως κάθε τεχνολογικός νεωτερισμός δημιουργεί μια νέα μυθολογία. Ο ίδιος έβλεπε δυο όψεις στη νέα εποχή: τη μια, επικίνδυνη και δαιμονική, και την άλλη, λαμπρή και πανανθρώπινη. Παρόλα αυτά δήλωνε πως «η τεχνολογία είναι Φύση», «το περιβάλλον είναι εξέλιξη και όχι περιοριστικό δοχείο» και τα νέα μέσα είναι «προεκτάσεις των ανθρώπινων άκρων και αισθήσεων». Επέμενε να θυμίζει στους μαθητές του και τους αναγνώστες των βιβλίων του πως «δεν μπορούμε να κατανοήσουμε την τεχνολογική εμπειρία χωρίς να τη βιώσουμε». Αν και τον κατηγορούσαν πως η σκέψη του έκρυβε κάποιο «τεχνολογικό ντετερμινισμό», ήταν μέχρι το τέλος της ζωής του πιστός καθολικός. Έλαβε εκατοντάδες ακαδημαϊκές διακρίσεις και προσελήφθη από τον Πάπα ως σύμβουλος της Επιτροπής Κοινωνικών Επικοινωνιών του Βατικανού.\nΕξακολουθεί να είναι, χρόνια μετά το θάνατο του, ο σημαντικότερος στοχαστής των επιδράσεων της τεχνολογίας στην ανθρώπινη κοινωνία και ένας από τους πιο σημαντικούς θεωρητικούς των Επικοινωνιών. Είναι πλέον σύμβολο και «Άγιος» των Τεχνο-ουτοπιστών, (των ανθρώπων που πιστεύουν πως η τεχνολογία φέρνει μια λαμπρή νέα εποχή), αλλά οι ιδέες του χρησιμοποιούνται και από τους πολέμιους της τεχνολογίας. Πέθανε την τελευταία μέρα του 1980 –τελευταία μέρα της δεκαετίας του 1980– ήσυχα, την ώρα που κοιμόταν. Σήμερα, οι προβλέψεις του έχουν επιβεβαιωθεί στο μεγαλύτερο μέρος τους και του έχουν δώσει τον τίτλο του προφήτη του 21ου αιώνα.\nThis entry was posted in ΠΑΡΑΞΕΝΕΣ ΜΕΓΑΛΟΦΥΙΕΣ - WEIRD GENIUS on Ιουλίου 9, 2012 by zenithmag.\n← NIKOΣ ΚΑΖΑΝΤΖΑΚΗΣ (1883-1957) ΚΑΡΛ ΓΙΟΥΝΓΚ (1875–1961) →


Πέμπτη 6 Μαρτίου 2014 07:15\nΣτο Πρωινό Mou βρέθηκε ο γνωστός σχεδιαστής, Λάκης Γαβαλάς, και έδωσε μία αποκαλυπτική συνέντευξη στον Πέτρο Κωστόπουλο και στην Τζένη Μπαλατσινού. Μίλησε για την προσωπική του ζωή και την σεξουαλική του ταυτότητα ενώ σχολίασε την απόφαση του Γρηγόρη Βαλλιανάτου να κατέβει υποψήφιος για δήμαρχος Αθηνών και εκείνη του Φώτη Σεργουλόπουλου να αποκτήσει παιδί.\nΟ Λάκης Γαβαλάς δηλώνει μόνος γιατί όπως είπε κανείς δεν έχει μπει στην διαδικασία να τον αποκαλύψει: «Κανένας δεν είχε τη δύναμη να με ανακαλύψει. Είμαι δύσκολος άνθρωπος. Αλλά κανένας δεν είπε “Αυτός θα έχει και δυο καλά, δεν μπορεί”. Νομίζω ότι έχω συνηθίσει τη μοναξιά» είπε. Έχει υπάρξει παντρεμένος για εννέα χρόνια με μία γυναίκα, τελικά είναι gay ή όχι; «Δεν ξέρω ούτε εγώ αν είμαι gay. Έχω ερωτευτεί άντρες, αλλά το ίδιο δυνατά και γυναίκες. Δεν έχω πάει ποτέ σε gay bar» είπε.\nΠοια είναι η γνώμη του για τον Γρηγόρη Βαλλιανάτο και πώς κρίνει την απόφαση του να κατονόμασει gay πολιτικούς, που ποτέ δεν έχουν παραδεχτεί δημόσια ότι είναι ομοφυλόφιλοι; «Ο Βαλλιανάτος είναι ένα πρόσωπο που έτσι και αλλιώς θέλει να είναι προκλητικός. Αν θέλουν να λένε ότι είναι άντρες, πρέπει να το αποδείξουν κιόλας».\nΟ Φώτης Σεργουλόπουλος έγινε πρόσφατα μπαμπάς, αποφασίζοντας να μεγαλώσει μόνος του το παιδί του. Ο Λάκης Γαβαλάς θα έπραττε το ίδιο; «Αγαπώ πολύ τα παιδιά, αλλά για μένα πιστεύω ότι ένα παιδί πρέπει να έχει και την γυναικεία υπόσταση. Αφού δεν υπάρχει, είπα να το αποφύγω».\nΌσο για το αν έχει μέσα του θυμό, μετά από όλα αυτά που πέρασε, απάντησε: «Έχω θυμό. Να χθες είχα θυμώσει αλλά σκέφτηκα ότι θα πεταχτούν οι φλέβες μου και θα πάω στο event χάλια. Υπάρχουν διεθνώς άνθρωποι ικανότεροι από εμένα που περνάνε μεγάλο ζόρι. Είναι μια περίοδος που γίνονται άσχημα πράγματα. Δεν θέλω να έχω μέσα μου θυμό διαρκείας γιατί μετά παθαίνεις πολλά, όπως κατάθλιψη».


Φτωχότεροι από τους Ιταλούς και τους Ισπανούς οι Γερμανοί – e-volos\nΣε άρθρο που δημοσιεύεται στην έκδοσή του Spiegel στο διαδίκτυο σήμερα διατυπώνεται η εκτίμηση πως η κατά τα άλλα αξιόπιστη κεντρική τράπεζα της Γερμανίας μόλις που περνάει τη «βάση» για την έρευνα αυτή που δημοσίευσε πρόσφατα, απαριθμώντας συνάμα τα πολυάριθμα μεθοδολογικά προβλήματα που ανακύπτουν, κυρίως από τα ποιοτικώς διαφορετικά δεδομένα στην εκάστοτε περίπτωση.\nΗ μέση περιουσία -το επίπεδο δηλαδή πάνω από το οποίο βρίσκονται τα μισά νοικοκυριά- φθάνει μόλις τα 51.400 ευρώ στη Γερμανία, ένα ποσό δύο ως και τρεις φορές μικρότερο από τη Γαλλία (113.500), την Ισπανία (178.300), ή την Ιταλία (163.900).\nΗ έκθεση αυτή προβλήθηκε ιδιαίτερα στη Γερμανία, όπως αναφέρει το Αθηναϊκό Πρακτορείο, καθώς με αφορμή την κρίση χρέους στην ευρωζώνη, η καγκελάριος Άνγκελα Μέρκελ βρίσκεται μεταξύ διασταυρούμενων πυρών, αφ’ ενός στο εσωτερικό, όπου καλείται να προασπίσει τα συμφέροντα των Γερμανών φορολογουμένων, κι αφ’ ετέρου στο εξωτερικό για την έλλειψη αλληλεγγύης προς τους εταίρους της.\nΑκόμη και η ταμπλόιντ εφημερίδα Bild, που συνήθως εκμεταλλεύεται στο έπακρο τέτοιου είδους στοιχεία, εκφράζει τη φορά αυτή σκεπτικισμό. Διερωτήθηκε πρόσφατα «ήταν οι υπολογισμοί ακριβείς;». «Υπάρχουν πολλά που μας κάνουν να τρίβουμε τα μάτια μας», σημειώνει από την πλευρά της η συντηρητική εβδομαδιαία εφημερίδα Frankfurter Allgemeine Sonntagszeitung (FAS), που θεωρεί ότι πολλοί από τους υπολογισμούς «χρήζουν ενός πλήθους εξηγήσεων».\nΤο γεγονός ότι συγκρίνονται περιουσιακά στοιχεία διαφορετικών χρονικών περιόδων, κάποιες φορές προηγούμενων ετών, επικρίθηκε ιδιαίτερα. Για παράδειγμα, τα στοιχεία για το περιουσιολόγιο των ισπανικών νοικοκυριών ανάγονται στο 2008. Όμως έκτοτε η οικονομική κατάσταση των νοικοκυριών της Ισπανίας έχει καταρρεύσει –αφού «έσκασε» η φούσκα των ακινήτων.\nΕρωτηθείς σχετικά σήμερα, εκπρόσωπος της Bundesbank απέφυγε να κάνει σχόλια, αρκούμενος να πει πως η έκθεση αφορούσε κυρίως τη Γερμανία και πως για «τις διεθνείς συγκρίσεις θα πρέπει να αναμένουμε τα στοιχεία που σύντομα θα δημοσιεύσει η ΕΚΤ».\nΙσραηλινή αντιπροσωπεία στην Τουρκία για τα θύματα του «Μαβί Μαρμαρά»


Ενεργειακά και οικονομία στην συνάντηση Τσίπρα με Μεντβέντεφ — ΣΚΑΪ (www.skai.gr)\nΈνα από τα μεγαλύτερα πιθανά πρότζεκτ που επεξεργάζονται Αθήνα και Μόσχα είναι η επέκταση στην Ελλάδα του αγωγού φυσικού αερίου TurkStream. Ο πρωθυπουργός θα συναντηθεί επίσης με τον ρώσο πρόεδρο Πούτιν.\nΔημοσίευση: 07/12/2018 - 12:28 Τελευταία ενημέρωση: 07/12/2018 - 12:28\nΤην αναβάθμιση των οικονομικών και εμπορικών σχέσεων μεταξύ Ελλάδας και Ρωσίας, με έμφαση στην ενεργειακή συνεργασία, συζήτησαν οι πρωθυπουργοί Αλέξης Τσίπρας και Ντμίτρι Μεντβέντεφ, σύμφωνα με τις πρώτες διαρροές μετά την συνάντηση των δύο ηγετών στην Μόσχα.\nΘα ακολουθήσει συνάντηση του κ. Τσίπρα με τον ρώσο πρόεδρο Βλαντιμίρ Πούτιν, όπου η ελληνική πλευρά ευελπιστεί να δρομολογήσει πλήρη αποκατάσταση των διμερών σχέσεων με την Ρωσία.\nΕπί τάπητος στην συνάντηση με τον κ. Μεντβέντεφ τέθηκαν επίσης οι προοπτικές συνεργασίας για συνεργασία στα μέτωπα της τεχνολογίας, των υποδομών και στην γεωργία.\nΈνα από τα μεγαλύτερα πιθανά πρότζεκτ που επεξεργάζονται Αθήνα και Μόσχα είναι η επέκταση στην Ελλάδα του αγωγού φυσικού αερίου TurkStream, που επί το παρόν καταλήγει στην Τουρκία.\nΟ TurkStream προβληματίζει την Ευρωπαϊκή Επιτροπή και το υπουργείο Εξωτερικών έχει διαμηνύσει πως προϋπόθεση για την επέκταση του αγωγού είναι η έγκριση των Βρυξελλών.\nΤην προηγούμενη εβδομάδα ο αναπληρωτής ΥΠΕΞ Γιώργος Κατρούγκαλος είχε δηλώσει ότι η Αθήνα θέλει ο TurkStream να χαίρει της ίδιας αντιμετώπισης με τον αγωγό NordStream, που μεταφέρει αέριο από την Ρωσία στην Γερμανία.


Πολιτική Προστασίας Προσωπικών Δεδομένων - Kaizershop.gr\n5.3. Για περισσότερες πληροφορίες παρακαλείσθε να επικοινωνήσετε στο gdpr@kaizershop.gr\nΧρησιμοποιούμε cookies (μικρά αρχεία κειμένου που αποθηκεύονται στη συσκευή σας κατά την πλοήγησή σας στο διαδίκτυο) για να υποστηρίξουμε την ιστοσελίδα μας και για να παρέχουμε τις διαδικτυακές υπηρεσίες. Τα cookies είναι μικρά αρχεία κειμένου τα οποία αποθηκεύονται από έναν ιστότοπο σε έναν φυλλομετρητή (browser) και στη συνέχεια μπορεί να τα ανακτήσει, ώστε να αναγνωρίσει τον φυλλομετρητή (browser) την επόμενη φορά που θα επισκεφτεί τον ιστότοπο. Όμως ουδέποτε τα cookies δεν περιέχουν προσωπικές πληροφορίες, οι οποίες θα μπορούσαν να επιτρέψουν σε οποιονδήποτε να επικοινωνήσει με τον επισκέπτη του ιστότοπου όπως π.χ. e-mail, κ.λπ, και μπορούν να αφαιρεθούν ανά πάσα στιγμή. Χρησιμοποιούμε cookies για την καλύτερη δυνατή λειτουργία του ιστοτόπου μας, τη σωστή περιήγηση σας, τη σύνδεση και τη μετακίνηση στις σελίδες καθώς και για την παροχή διαφημιστικού περιεχομένου βασιζόμενο στα ενδιαφέροντα και τις ανάγκες σας. Επίσης, χρησιμοποιούμε τα cookies για να αναλύσουμε πώς οι επισκέπτες χρησιμοποιούν το kaizershop.gr, πώς περιηγούνται ή αν αντιμετωπίζουν κάποιο πρόβλημα για να το διορθώσουμε καθώς και για την βελτίωση της δομής και περιεχομένου του kaizershop.gr.\nΕίναι cookies που βελτιώνουν την λειτουργικότητα του ιστότοπου. Χάρη στη χρήση των συγκεκριμένων cookies η περιήγηση προσαρμόζεται στα ενδιαφέροντα σας και έτσι μπορούμε να εξοικονομήσουμε τον χρόνο που θα χάνατε επανεισάγοντας πληροφορίες. Οι πληροφορίες που συλλέγουν τα cookies αυτά αφορούν την περιήγησή σας στο kaizershop.gr αποκλειστικά και δεν είναι δυνατόν να καταγράψουν τη δραστηριότητα της περιήγησής σας σε άλλους ιστότοπους. Αν δεν δεχτείτε αυτά τα cookies, μπορεί να επηρεαστεί η απόδοση και λειτουργικότητα του kaizershop.gr και να περιοριστεί η πρόσβασή σας σε κάποιο περιεχόμενο του.\nΤα cookies στόχευσης χρησιμοποιούνται για την παροχή περιεχομένου, που ταιριάζει περισσότερο στα ενδιαφέροντά σας. Μπορεί να χρησιμοποιηθούν για την αποστολή στοχευμένης διαφήμισης/προσφορών, τον περιορισμό προβολών διαφήμισης ή την μέτρηση αποτελεσματικότητας μιας διαφημιστικής καμπάνιας. Συνήθως τοποθετούνται για να θυμούνται την επίσκεψη σας σε μια ιστοσελίδα. Η ιστοσελίδα kaizershop.gr χρησιμοποιεί την υπηρεσία Google Analytics για σκοπούς στατιστικούς, μάρκετινγκ και διαφήμισης.\nΜπορείτε να επικοινωνείτε μαζί μας για οποιαδήποτε ερώτηση σχετικά με την επεξεργασία των προσωπικών σας δεδομένων ή τη χρήση cookies από εμάς ή για να ασκήσετε τα δικαιώματά σας, χρησιμοποιώντας την στέλνοντας email στο gdpr@kaizershop.gr


Το μόνο νερό απαραίτητο για την επιβίωση των παιδιών του Θεού θα έρχεται από το Δένδρο της Ζωής « ΠΡΟΕΙΔΟΠΟΙΗΣΗ\nΤο μόνο νερό απαραίτητο για την επιβίωση των παιδιών του Θεού θα έρχεται από το Δένδρο της Ζωής\nΔόθηκε την Παρασκευή 10 Μαΐου, 2013\nΠολυαγαπημένη ΜΟΥ κόρη. Μακάριοι αυτοί που ανταποκρίνονται στον Αληθινό Λόγο του Θεού γιατί θα είναι οι πρώτοι που θα αναστηθούν και θα εισέλθουν στο Νέο ΜΟΥ Βασίλειο.\nΣε αυτούς που δεν έχει δοθεί ο Θείος ΜΟΥ Λόγος, συμπεριλαμβανομένων και των χωρών στις οποίες καταδικάζομαι, είναι οι πρώτες ψυχές τις οποίες θέλω να πλησιάσω. Παρόλο που δεν είναι λάθος δικό τους, έχουν μάθει από την γέννηση τους να απαρνιούνται το Θεό, τον Πλάστη και Δημιουργό όλων αυτών που είναι. Θα προσπαθήσω να τους κάνω να μετανοήσουν μέσω αυτής της Αποστολής και υπόσχομαι ότι μόλις δουν την Αλήθεια, κατά την διάρκεια της Προειδοποίησης, γρήγορα θα τους τραβήξει το Θείο ΜΟΥ Έλεος. Ποτέ δεν θα εγκαταλείψω αυτούς που έχουν παραπλανηθεί μέσω ψεύτικων δογμάτων γιατί είναι απελπισμένοι και χρειάζονται την Αγάπη και το ‘Έλεός ΜΟΥ.\nΗ επιθυμία ΜΟΥ είναι οι πιστοί ΜΟΥ να προετοιμαστούν να ανέβουν στη σκάλα, μια μακριά και δύσκολη μετάβαση με προορισμό την πνευματική τελειότητα.\nΌσοι έχετε ευλογηθεί με το Δώρο της αναγνώρισης της Φωνής ΜΟΥ, που περιλαμβάνεται στο Βιβλίο της Αλήθειας, έχετε καθήκον απέναντι ΜΟΥ. Αυτό είναι που πρέπει να κάνετε: Xρησιμοποιήστε το Δώρο που σας έχω δώσει για να προετοιμαστείτε για την πνευματική τελειότητα η οποία θα σας ζητηθεί καθώς προετοιμάζω το Στρατό ΜΟΥ στη Γη.\nΈχετε υποχρέωση να βοηθήσετε αυτούς που είναι αδύναμοι, πολύ περήφανοι και πολύ πεισματάρηδες να δεχτούν το Χέρι του Ελέους ΜΟΥ.\nΘα είναι μέσω εσάς που θα είμαι σε θέση να δώσω σε όλες τις ψυχές, ακόμα και αυτές που δεν αξίζουν το Θείο ΜΟΥ ‘Ελεος να σωθούν και να ζουν αιώνια στη Δόξα ΜΟΥ.\nΩ, πόσο υπέροχο θα είναι το δοξασμένο Νέο ΜΟΥ Βασίλειο. Εάν μπορούσατε να το δείτε, κανείς από εσάς δε θα έλεγε λέξη εναντίον ΜΟΥ. Αυτό θα είναι το καινούργιο σας σπίτι, το μέρος όπου εσείς και η οικογένεια σας θα απολαμβάνετε την αιώνια έκσταση, ειρήνη, αγάπη και χαρά γίνοντας ένα με ότι έχει πλάσει ο Πατέρας ΜΟΥ για την ευτυχία σας. Σκεφτείτε το ως την καινούργια σας κατοικία, παρόμοια με τον τρόπο που δημιουργήθηκε η Γη, μόνο που αυτός ο Νέος Παράδεισος και η καινούργια Γη δε θα έχει θάλασσα. Το μόνο νερό απαραίτητο για την επιβίωση των παιδιών του Θεού θα έρχεται από το Δένδρο της Ζωής όπου όλη η ζωή θα διατηρείται.\nΚάθε ανάγκη θα φροντίζεται και η αγάπη θα βρίσκεται άφθονη έτσι ώστε να μην υπάρχει καμία δυσαρέσκεια. Το γέλιο, η αγάπη, η χαρά και πολύτιμα πράγματα που δεν έχει δει ποτέ του ο άνθρωπος σε αυτήν τη Γη, θα είναι το Δώρο ΜΟΥ σε κάθε ένα από εσάς που θα του δοθεί το κλειδί να εισέλθει στο Βασίλειο ΜΟΥ.\nΗ ζωή που σας περιμένει θα είναι γεμάτη από υπέροχα δώρα και θα μείνετε σε μια συνεχή κατάσταση αγάπης και χαράς μαζί ΜΟΥ.\nΘα βασιλεύω ενωμένος με όλα τα παιδιά του Θεού και κανείς από εσάς δε θα χρειαστεί τίποτα άλλο. Αυτή είναι η ζωή που πρέπει να επιδιώκετε γιατί καμία άλλη ζωή δε θα υπάρξει μετά τη Μεγάλη Μέρα της Παρουσίας ΜΟΥ όταν έρθω σε εσάς.\n10/05/2013 - Posted by\tΠροειδοποίηση | Uncategorized


Κατεβάστε το παιχνίδι pixel άνθρωποι για το Android\nΟυτοπία είναι στη μέση του πουθενά το άπειρο. Από την άφιξή μας, οι πρωτοπόροι κατάφεραν να χτίσουν μόνο το δημαρχείο, ένα μικρό κήπο που φυτεύονται και ίδρυσε το κέντρο προς τα εμπρός κλώνους. Η ανθρωπότητα έχει σχεδόν καταστραφεί το σπίτι του πλανήτη τους και τώρα μερικοί λογικοί άνθρωποι προσπαθούν καλύτερο εαυτό τους για να αποφύγουν το θάνατο του πολιτισμού. Ταξιδέψτε εδώ παίρνει ένα τεράστιο ποσό του χρόνου, γι 'αυτό αποφάσισε να χρησιμοποιήσει ένα βιολογικό κενό. Συνδυάζοντας τα γονίδια σας επιτρέπει να μετατρέψει ένα απρόσωπο σώμα σε κάποιο στενό ειδικός. Κατασκευή κατοικιών θα αυξήσει τον πληθυσμό, και διαφορετικό παραγωγής και θα επηρεάσει το θησαυροφυλάκιο της πόλης και να δημιουργήσει θέσεις εργασίας για τα «φρεσκοψημένα» πολίτες. Με την παροχή της πρώτης παρτίδας των ό, τι χρειάζεστε, θα είναι δυνατό να σκεφτούμε για τη μελλοντική ανάπτυξη του κόσμου.\napk39.28 MBεκδοχή 1.1.3.11\npixel γραφικών, την κατασκευή, το διάστημα,


ΦΕΚ Α 63-2008 | σελίδα 24 | nomoi.info\n1132 NEWLINENEWLINE ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) NEWLINENEWLINE ΕΘΝΙΚΟ NEWLINENEWLINE ΤΥΠΟΓΡΑΦΕΙΟ NEWLINENEWLINE ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ NEWLINENEWLINE ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. NEWLINENEWLINE ΘΕΣΣΑΛΟΝΙΚΗ NEWLINENEWLINE - Βασ. Όλγας 227 NEWLINENEWLINE 23104 23956 NEWLINENEWLINE ΛΑΡΙΣΑ NEWLINENEWLINE - Διοικητήριο NEWLINENEWLINE 2410 597449 NEWLINENEWLINE ΠΕΙΡΑΙΑΣ NEWLINENEWLINE - Ευριπίδου 63 NEWLINENEWLINE 210 4135228 NEWLINENEWLINE ΚΕΡΚΥΡΑ NEWLINENEWLINE - Σαμαρά 13 NEWLINENEWLINE 26610 89122 NEWLINENEWLINE ΠΑΤΡΑ NEWLINENEWLINE - Κορίνθου 327 NEWLINENEWLINE 2610 638109 NEWLINENEWLINE ΗΡΑΚΛΕΙΟ NEWLINENEWLINE - Πεδιάδος 2 NEWLINENEWLINE 2810 300781 NEWLINENEWLINE ΙΩΑΝΝΙΝΑ NEWLINENEWLINE - Διοικητήριο NEWLINENEWLINE 26510 87215 NEWLINENEWLINE ΜΥΤΙΛΗΝΗ NEWLINENEWLINE - Πλ. Κωνσταντινουπόλεως 1 NEWLINENEWLINE 22510 46654 NEWLINENEWLINE ΚΟΜΟΤΗΝΗ NEWLINENEWLINE - Δημοκρατίας 1 NEWLINENEWLINE 25310 22858 NEWLINENEWLINE ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ NEWLINENEWLINE Σε έντυπη μορφή NEWLINENEWLINE •NEWLINENEWLINEΓια τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. NEWLINENEWLINE •NEWLINENEWLINEΓια τα φωτοαντίγραφα Φ.Ε.Κ. σε 0,15 € ανά σελίδα. NEWLINENEWLINE Σε μορφή DVD/CD NEWLINENEWLINE Τεύχος NEWLINENEWLINE Ετήσια έκδοση NEWLINENEWLINE Τριμηνιαία έκδοση NEWLINENEWLINE Μηνιαία έκδοση NEWLINENEWLINE Α' NEWLINENEWLINE 150 € NEWLINENEWLINE 40 € NEWLINENEWLINE 15 € NEWLINENEWLINE Β' NEWLINENEWLINE 300 € NEWLINENEWLINE 80 € NEWLINENEWLINE 30 € NEWLINENEWLINE Γ' NEWLINENEWLINE 50 € NEWLINENEWLINE - NEWLINENEWLINE - NEWLINENEWLINE Υ.Ο.Δ.Δ. NEWLINENEWLINE 50 € NEWLINENEWLINE - NEWLINENEWLINE - NEWLINENEWLINE Δ' NEWLINENEWLINE 110 € NEWLINENEWLINE 30 € NEWLINENEWLINE - NEWLINENEWLINE Τεύχος NEWLINENEWLINE Ετήσια έκδοση NEWLINENEWLINE Τριμηνιαία έκδοση NEWLINENEWLINE Μηνιαία έκδοση NEWLINENEWLINE Α.Α.Π. NEWLINENEWLINE 110 € NEWLINENEWLINE 30 € NEWLINENEWLINE - NEWLINENEWLINE Ε.Β.Ι. NEWLINENEWLINE 100 € NEWLINENEWLINE - NEWLINENEWLINE - NEWLINENEWLINE Α.Ε.Δ. NEWLINENEWLINE 5 € NEWLINENEWLINE - NEWLINENEWLINE - NEWLINENEWLINE Δ.Δ.Σ. NEWLINENEWLINE 200 € NEWLINENEWLINE - NEWLINENEWLINE 20 € NEWLINENEWLINE Α.Ε. - Ε.Π.Ε. NEWLINENEWLINE και NEWLINENEWLINE Γ.Ε.ΜΗ. NEWLINENEWLINE - NEWLINENEWLINE - NEWLINENEWLINE 100 € NEWLINENEWLINE •NEWLINENEWLINEΗ τιμή πώλησης μεμονωμένων Φ.Ε.Κ. σε μορφή cd-rom από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. NEWLINENEWLINE •NEWLINENEWLINEΗ τιμή πώλησης σε μορφή cd-rom/dvd, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. NEWLINENEWLINE ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - fax: 210 4071010 - internet: NEWLINENEWLINE http://www.et.gr NEWLINENEWLINE ΕΤΗΣΙΕΣ ΣΥΝΔΡΟΜΕΣ Φ.Ε.Κ. NEWLINENEWLINE Τεύχος NEWLINENEWLINE Έντυπη μορφή NEWLINENEWLINE Ψηφιακή Μορφή NEWLINENEWLINE Α' NEWLINENEWLINE 225 € NEWLINENEWLINE 190 € NEWLINENEWLINE Β' NEWLINENEWLINE 320 € NEWLINENEWLINE 225 € NEWLINENEWLINE Γ' NEWLINENEWLINE 65 € NEWLINENEWLINE Δωρεάν NEWLINENEWLINE Υ.Ο.Δ.Δ. NEWLINENEWLINE 65 € NEWLINENEWLINE Δωρεάν NEWLINENEWLINE Δ' NEWLINENEWLINE 160 € NEWLINENEWLINE 80 € NEWLINENEWLINE Α.Α.Π. NEWLINENEWLINE 160 € NEWLINENEWLINE 80 € NEWLINENEWLINE Ε.Β.Ι. NEWLINENEWLINE 65 € NEWLINENEWLINE 33 € NEWLINENEWLINE Τεύχος NEWLINENEWLINE Έντυπη μορφή NEWLINENEWLINE Ψηφιακή Μορφή NEWLINENEWLINE Α.Ε.Δ. NEWLINENEWLINE 10 € NEWLINENEWLINE Δωρεάν NEWLINENEWLINE Α.Ε. - Ε.Π.Ε. NEWLINENEWLINE και NEWLINENEWLINE Γ.Ε.ΜΗ. NEWLINENEWLINE 2.250 € NEWLINENEWLINE 645 € NEWLINENEWLINE Δ.Δ.Σ. NEWLINENEWLINE 225 € NEWLINENEWLINE 95 € NEWLINENEWLINE Α.Σ.Ε.Π. NEWLINENEWLINE 70€ NEWLINENEWLINE Δωρεάν NEWLINENEWLINE Ο.Π.Κ. NEWLINENEWLINE - NEWLINENEWLINE Δωρεάν NEWLINENEWLINE Α'+ Β'+ Δ' + Α.Α.Π. NEWLINENEWLINE - NEWLINENEWLINE 450 € NEWLINENEWLINE •NEWLINENEWLINEΤο τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. NEWLINENEWLINE •NEWLINENEWLINEΓια την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: NEWLINENEWLINE α) NEWLINENEWLINE Α, Β, Δ, ΑΑΠ, Ε.Β.Ι. και Δ.Δ.Σ., η τιμή προσαυξάνεται, πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και NEWLINENEWLINE β) NEWLINENEWLINE για το τεύχος Α.Ε.-Ε.Π.Ε. NEWLINENEWLINE Γ.Ε.ΜΗ., κατά 60 € ανά έτος παλαιότητας. NEWLINENEWLINE ' Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). NEWLINENEWLINE ' Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. NEWLINENEWLINE ' Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α., τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής (τρέχον έτος + παλαιότητα). NEWLINENEWLINE ' Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. NEWLINENEWLINE Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. NEWLINENEWLINE Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου ( NEWLINENEWLINE www.et.gr NEWLINENEWLINE ). NEWLINENEWLINE Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 NEWLINENEWLINE IWIIIIII NEWLINENEWLINE 1 NEWLINENEWLINE ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ NEWLINENEWLINE ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004 NEWLINENEWLINE ΗΛΕΚΤΡΟΝΙΚΗ ΔΙΕΥΡΥΝΣΗ: NEWLINENEWLINE http://www.et.gr NEWLINENEWLINE - e-mail: NEWLINENEWLINE webmaster.et@et.gr NEWLINENEWLINE


Home is where your story begins...: My happy kitchen\nΟι κούτες της μετακόμισης έχουν φύγει ολοκληρωτικά από την μέση και σχεδόν τίποτα δε θυμίζει πια το χάος των προηγούμενων μηνών. Λεπτομέρειες βέβαια υπάρχουν πολλές και μικροπράγματα που πρέπει να γίνουν, αλλά συχνά λείπουν ο χρόνος και το κέφι. Ο χώρος του σπιτιού όμως, που ετοιμάστηκε και διακοσμήθηκε πρώτος, δε θα μπορούσε να είναι άλλος από την κουζίνα!\nΗ κουζίνα είναι το αγαπημένο σημείο του σπιτιού μας. Είναι σημείο αναφοράς, είναι τόπος συνάντησης, είναι τρόπος έκφρασης, είναι χώρος δημιουργίας.\nΟ Ανδρέας αγαπά την μαγειρική και τα Σαββατοκύριακα ξεδιπλώνει τις ικανότητές του και πειραματίζεται με νέες γεύσεις και υλικά, ενώ... η δική μου αδυναμία, σας είναι πια γνωστή. Αγαπώ τα γλυκά, αγαπώ τα κόκκινα φρούτα, ενθουσιάζομαι με τα νέα υλικά και τα διάφορα εργαλεία ζαχαροπλαστικής και χαλαρώνω ψήνοντας μπισκότα και παντεσπάνια. Όσο για τα παιδιά, πού τα βρίσκεις, πού τα χάνεις, εκεί τριγυρίζουν κι εκείνα, ψάχνοντας για μικρές απολαύσεις, γλυκές και αλμυρές, ενώ είναι πιστοί μου βοηθοί κατά την εκτέλεση των γλυκών συνταγών.\nΓια όλους αυτούς τους λόγους, η κουζίνα αποτελεί για εμάς και τόπο έμπνευσης!\nΌταν λοιπόν, νοικιάσαμε το νέο σπίτι, είχα δεκάδες ιδέες για τη διακόσμηση της κουζίνας, οι οποίες αυξάνονταν συνεχώς. Σε αυτό βοήθησε πολύ και η σπιτονοικοκυρά μας, η οποία φαίνεται να έχει την ίδια τρέλα με εμένα, αν κρίνω από το απαλό σιέλ και το ροζ που κυριαρχούν στους τοίχους και τα ντουλάπια. Δεν χρειάστηκε να κάνω και πολλά, η βάση υπήρχε και μου άρεσε από την πρώτη στιγμή. Έμενε μόνο να τοποθετήσω τα δικά μας αντικείμενα και να τη στολίσω.\nΣτον κενό τοίχο, κάτω από τα σιέλ ντουλάπια, ο χώρος προορίζονταν για τραπέζι, όμως εμείς επιλέξαμε να τοποθετήσουμε τον αγαπημένο μας πάγκο κι ας μην ταιριάζει απόλυτα η ξύλινη επιφάνειά του, με το ύφος της κουζίνας. "Θα τον κάνω να ταιριάξει" σκέφτηκα με πείσμα και πάνω από τον πάγκο τοποθετήσαμε ένα ράφι.\nΆρχισαν σιγά-σιγά να βρίσκουν όλα τα παλιά μας αντικείμενα τον τόπο τους. Το σκαμνάκι που μεταμορφώσαμε πριν 3 χρόνια, βολεύτηκε σε μια γωνία, μαζί με το παλιό ημερολόγιο και μια γιρλάντα από τσόχινα φλιτζανάκια.\nΤο ράφι πάνω από τον πάγκο, το στόλισα με μεταλλικά κουτιά, με αγαπημένες κούπες, με πολύχρωμα καλαμάκια.\nΗ συνολική εικόνα είναι κάπως έτσι, τουλάχιστον για την ώρα. Βαριέμαι εύκολα και δεν είναι απίθανο τα αντικείμενα στο ράφι να αλλάζουν ανάλογα με τη διάθεση και την εποχή...\nΔίπλα ακριβώς από τον πάγκο, υπάρχει ένας κενός τοίχος και ψάχνω ένα συγκεκριμένο ράφι, ώστε να βάλω τα αγαπημένα μου περιοδικά ζαχαροπλαστικής. Δεν έχω βρει κάτι ανάλογο όμως και μέχρι να βρεθεί αυτό που θέλω, όπως το θέλω και στην τιμή που το θέλω (πιθανόν ποτέ...), έφτιαξα ένα κολάζ από εικόνες που εμπνέουν, κομμένες από παλιά περιοδικά.\nΗ μικρή γιρλάντα που βλέπετε να κρέμεται, είναι φτιαγμένη με χάρτινες θήκες για muffins (κλικ). Νομίζω ότι δεν χρειάζεται να περιγράψω την κατασκευή της, είναι πανεύκολη.\nΚι ενώ αυτή η πλευρά της κουζίνας είναι φτιαγμένη στα μέτρα μου, δηλαδή φορτωμένη με αντικείμενα, πολύχρωμη και... η χαρά του παιδιού (δεν αλλάζει ο άνθρωπος τελικά...), η άλλη πλευρά είναι λιτή, φτιαγμένη δηλαδή στα μέτρα του Ανδρέα. Κενές επιφάνειες, με μοναδικά εργαλεία τα ξύλα κοπής, τον βραστήρα και τα μαχαίρια του. Αυτά.\nΤο παράθυρο το στολίζουν λίγα φυτά, μέχρι ν' αποφασίσω τι θα κάνω εκεί... Κουρτίνα, στοράκι, λουλούδια, τίποτα; Θα δείξει (οι όμορφες ιδέες σας, είναι πάντα καλοδεχούμενες).\nΌσο για το ψυγείο, εκεί κρεμάμε ό,τι πρέπει να θυμηθούμε, ό,τι πρέπει να ψωνίσουμε, ό,τι μας κάνει να χαμογελάμε και φυσικά, λίγες εικόνες από άλλες κουζίνες, που με ξεσηκώνουν.\nΚι ενώ στις φωτογραφίες φαντάζουν όλα πολύ έντονα χρωματικά και ίσως κουραστικά στο μάτι, στην πραγματικότητα ο λευκός πάγκος και το λευκό πάτωμα της κουζίνας εξισορροπούν την κατάσταση, με αποτέλεσμα η τελική και ολοκληρωμένη εικόνα του χώρου να μην είναι τόσο "φορτωμένη".\nΌπως και να 'χει, είναι ένας χώρος που του έχουμε αδυναμία και στον οποίο περνάμε αρκετές ώρες καθημερινά. Γι αυτό και έχω την υποψία, ότι θα ακολουθήσουν κι άλλες ακόμη αναρτήσεις, με την κουζίνα σε πρωταγωνιστικό ρόλο...\nΚαλημέρα σε όλους! Πολύχρωμη και χαρωπή.\nΔώρα 27 Ιανουαρίου 2015 - 8:21 π.μ.\nΛατρεύω τις γωνιές σου και να ξέρεις πως ήσουν η αιτία να φτιάξω κι εγώ μια τέτοια γωνιά στην κουζίνα μου!!\nWise Owl 27 Ιανουαρίου 2015 - 9:26 π.μ.\nΕγώ πάντως αγαπώ την υπερβολή και το χρώμα και πολύ θα ήθελα να είμαι στην κουζίνα σου! Δεν τα μπορώ τα μίνιμαλ, χαχα!\nΑθηνά 27 Ιανουαρίου 2015 - 9:38 π.μ.\nΛίτσα μου το έχεις κάνει κουκλίστικο!! Σαν να είναι ένα μικρό μαγαζάκι με cupcakes !! Καλημέρα και πολλά φιλιά!\nOwl Mommy Βέρα 27 Ιανουαρίου 2015 - 10:09 π.μ.\nΑν δεν υπάρχει χρώμα στην κουζίνα.. δεν λέει! Εγώ λέω συνέχεια πως δεν μου αρέσουν οι κουζίνες που είναι σαν έκθεση επίπλων :-) Τέλεια Λιτσάκι, πιάσε τις κουτάλες τώρα!\nΑνώνυμος 27 Ιανουαρίου 2015 - 10:09 π.μ.\nΠολύ όμορφη η κουζίνα σου, είσαι τυχερή και πέτυχες και καλή σπιτονοικοκυρά που έχει καλό γούστα και έχει επενδύσει απ'οτι βλέπω αρκετά, κρίνοντας από τις φωτογραφίες δηλαδή και έδεσε με το δικό σου γούστο. Η κουζίνα είναι με γκάζι, καλά βλέπω?\nΚάλη και Κατερίνα από Ανθομέλι 27 Ιανουαρίου 2015 - 10:36 π.μ.\nΕντελώς φραουλένια!!! Πολύ όμορφη έγινε!\nVanilla for Bliss 27 Ιανουαρίου 2015 - 10:39 π.μ.\nΤο χρώμα είναι ζωή! Και συμφωνώ στο οτι στο σύνολο πρέπει να υπάρχει ισορροπία.\nΟ χώρος, ανάλογα με το πως θα διαμορφωθεί, γεννά επιθυμίες. Περιμένουμε λοιπόν το επόμενο ... γλυκάκι!!!\nTonia P 27 Ιανουαρίου 2015 - 1:09 μ.μ.\nAν η Ντισνευλαντ ήταν κουζίνα...\nΛαμπρινη 27 Ιανουαρίου 2015 - 5:51 μ.μ.\nΜου κάνει φοβερή εντυπωση οτι αυτη η κουζίνα ειναι σε ενοικιαζομενο σπιτι ! Εστιες υγραεριου (!!! θελωωω) , ωραια ντουλαπια , χρωματα , τα παντα ! Πολυ καλη επιλογη σπιτιου !!!\nΩραια η γωνιά σου , μου αρεσουν και μενα τα χρωματα αν και στο τελος οπως λες με βαρετοκουράζουν και τα αλλαζω . Μια ερωτηση ομως ... Δεν σε κουράζουν να τα ξεσκονιζεις , τακτοποιείς καθε λιγο ?\nΣοφία 27 Ιανουαρίου 2015 - 6:13 μ.μ.\nZηλευω αφορητα την κουζινα σου...Μαλλον πρεπει να κινητοποιηθω και να κανω κατι με τη δικη μου...Λιτσα εισαι πηγη εμπνευσης (οπως παντα!).\nΕλπίδα - two boys and hope 27 Ιανουαρίου 2015 - 10:00 μ.μ.\nχαρουμενη και πολυχρωμη!! Οπως πρεπει να ειναι μια κουζινα!! πολλα φιλια Λιτσακι!!\nVaya 28 Ιανουαρίου 2015 - 2:12 μ.μ.\nΚαταπληκτική η κουζίνα σου Λίτσα. Να εμπνέεσαι και να δημιουργείς. Μου κάνει λίγο '60s και μ' αρέσει αυτό γιατί είναι ιδιαίτερη, ξεχωριστή και χαρούμενη. Καλές δημιουργίες και περιμένουμε κι άλλες αναρτήσεις με πρωταγωνιστή την κουζίνα!\n___ 28 Ιανουαρίου 2015 - 3:47 μ.μ.\nΠολύ χαρούμενη! Καλές δημιουργίες!\nDimitra•Counting SΜiLES 28 Ιανουαρίου 2015 - 3:59 μ.μ.\nΧαρούμενη και φωτεινή σαν και σένα η κουζίνα σου Λιτσάκι:)\nΝομίζω αν μου έδειχαν 10 φωτογραφίες από κουζίνες να βρω ποια είναι δική σου, θα την έβρισκα αμέσως!!!\nΜου αρέσουν όλα. Από τα παστέλ χρώματα, το ράφι που έβαλες, τον τρίφτη που έχω ακιβώς τον ίδιο, τα καλαμάκια, τις κουπες, τις φωτογραφίες στον τοίχο, ολα βρε παιδί μου!!!!\nΓια το παράθυρο νομίζω και μια όμορφη κουρτινα θα ταίριαζε που θα έκανε ακόμα πιο ζεστό το χωρο (όχι πως δεν είναι) αλλά και στόρια σε μίνιμαλ αποχρώσεις που θα έδιναν το ρετρό στοιχείο που της ταιριάζει. Είμαι σίγουρη πως θα βρεις εσύ την ιδανική λύση. Είσαι αστέρι.\nΑ και τελειώνω τη φλυαρία λέγοντας πως και εγώ βαριέμαι την ίδια διαρύθμιση στα έπιπλα ολου του σπιτιού, και παρόλου που είναι μικρό (72τμ) πάντα βρίσκω ιδέες να τα διαμορφώσω διαφορετικά. Το υπνοδωμάτιο μας, το παιδικό, την κουζίνα, το σαλόνι, ολα!! Ακόμα και μια μικρή αλλαγή, μου φέρνει ευφορία:)))\nΦιλάρες πολλές κοριτσάκι μου και ευχομαι ατέλειωτα μαγειρέματα και γλυκίσματα για όλη την οικογένεια στο ζεστό σας αθηναικό σπιτικο:)))\nΜαρία Έλενα 28 Ιανουαρίου 2015 - 8:53 μ.μ.\n- spoonstories- 29 Ιανουαρίου 2015 - 4:01 μ.μ.\nΠραγματικά η κουζίνα είναι ένας χώρος που περνάμε πολλές ώρες και πρέπει να είναι όσο τον δυνατόν ποιο λειτουργικός και ευχάριστος!Πολύ παιχνιδιάρικη η κουζίνα σου Λιτσάκι!!\nKaPaworld 30 Ιανουαρίου 2015 - 8:33 π.μ.\nΑυτή η κουζίνα είναι τόσο εσύ...τόσο δική σου.Κοριτσίστικη και χαρούμενη πολύ...Ο χώρος δημιουργίας σου.Πανέμορφη κι ακόμη πιο ξεχωριστή από κοντά!\nMy Lovable Baby (by Daeira mommy) 31 Ιανουαρίου 2015 - 9:43 μ.μ.\nΠανέμορφη! Cozy, πολύχρωμη, φωτεινή!\nΒλέπω πολλά SIA αντικείμενα ;) Και επίσης διακρίνω ίδια μαγνητάκια και ίδιο τρίφτη (εγώ το έχω σε μπλε) :)\nΚαλορίζικη και καλές ζαχαροδημιουργίες σου εύχομαι :)\nParents Land Gr 6 Φεβρουαρίου 2015 - 11:40 π.μ.\nΔεν θα ηταν η δικιά σου κουζίνα αν δεν είχε χρώμα!!! Για να δουμε τι άλλο θα κάνεις! Ειδικά το παράθυρο θλει την υπογεαφή σου\nDaphnie 6 Φεβρουαρίου 2015 - 3:44 μ.μ.\nΠού την πέτυχες! νομίζω και δικό σου να ήταν κάτι τέτοιο θα επέλεγες!


Σπάει τα κοντέρ ο Γκασόλ - Μπάσκετ - Novasports.gr\nΣπάει τα κοντέρ ο Γκασόλ\n14/08/2016 • 10:23\nΣυνεχίζει να ...φορτώνει τα καλάθια ο Γκασόλ.\nΗ τρίτη θέση στον πίνακα των σκόρερ όλων των εποχών σε Ολυμπιακούς Αγώνες είναι, από τα ξημερώματα, γεγονός για τον Παού Γκασόλ, στο Ρίο ντε Τζανέιρο.\nΟ σταρ των Σαν Αντόνιο Σπερς συμμετέχει για τέταρτη διαδοχική φορά στο μεγαλύτερο αθλητικό γεγονός του πλανήτη, μετά την Αθήνα 2004, το Πεκίνο 2008, το Λονδίνο 2012 και έγραψε ιστορία. Ο 36χρονος Καταλανός πάουερ φόργουορντ ήταν ο μεγάλος πρωταγωνιστής των «φούριας ρόχας» στη μεγάλη νίκη επί της Λιθουανίας με 109-59.\nΠέτυχε 23 πόντους κι ανέβηκε στην τρίτη θέση των σκόρερ όλων των εποχών στα Ολυμπιακά τουρνουά. Ο Γκασόλ έχει πλέον 545 πόντους και άφησε πίσω τον Βραζιλιάνο, Βλαντιμίρ Μαρκές, (537π.), ωστόσο οι δύο πρώτες θέσεις της λίστας είναι πολύ... μακριά, καθώς ο πρώτος είναι ο Βραζιλιάνος Οσκαρ Σμιντ (1093π.) και δεύτερος ο Αυστραλός Αντριου Γκέιζ (789π.).\nΑναλυτικά η πρώτη δεκάδα των σκόρερ στην ιστορία των Ολυμπιακών:\n1. Όσκαρ Σμιντ (Βραζιλία) 1093 πόντοι\n2. Άντριου Γκέιζ (Αυστραλία) 789\n3. Παού Γκασόλ (Ισπανία) 545\n4. Βλαντιμίρ Μαρκές (Βραζιλία) 537\n5. Σεργκέι Μπέλοφ (ΕΣΣΔ) 475\n6. Ντράζεν Πέτροβιτς (Γιουγκοσλαβία/Κροατία) 461\n. Ντράζεν Νταλίπαγκιτς (Γιουγκοσλαβία) 461\n8. Ρουπέρτο Ερέρα (Κούβα) 440\n9. Τεόφιλο Κρους (Πουέρτο Ρίκο) 435\n10. Άρβιντας Σαμπόνις (ΕΣΣΔ/Λιθουανία) 419


Παρουσιάζεται η επετειακή έκδοση του Δήμου Καλαμάτας για το 1821 - Kalamata Times\nΤην παρουσίαση του βιβλίου με τίτλο: «Ιχνηλατώντας τη συμβολή της Καλαμάτας και της Μεσσηνιακής ενδοχώρας στο έπος της ανεξαρτησίας. Σηματωροί και Αγωνιστές του 1821» του Καθηγητή Νεότερης και Σύγχρονης Ιστορίας του Πανεπιστημίου Πελοποννήσου, Θανάση Χρήστου (ΕΚΔΟΣΗ ΔΗΜΟY ΚΑΛΑΜΑΤΑΣ 2021), προγραμματίζει ο Δήμος για το Σάββατο 20 Νοεμβρίου 2021 και ώρα 7 το απόγευμα στο Μέγαρο Χορού Καλαμάτας.\nΓια το βιβλίο θα μιλήσει ο εξοχώτατος τ. Πρόεδρος της Ελληνικής Δημοκρατίας, καθηγητής Προκόπης Παυλόπουλος και ο καθηγητής Νεότερης και Σύγχρονης Ιστορίας του Πανεπιστημίου Πελοποννήσου, Θανάσης Χρήστου. Χαιρετισμό θα απευθύνει ο Δήμαρχος Καλαμάτας Θανάσης Βασιλόπουλος.\nΗ εκδήλωση θα πλαισιωθεί μουσικά από το Δημοτικό Ωδείο Καλαμάτας, ενώ η πραγματοποίησή της θα γίνει με όρους λειτουργίας κλειστών θεάτρων (αμιγείς χώροι) και σε εφαρμογή των υγειονομικών μέτρων που είναι σε ισχύ.\nΣχετικά άρθραΕΚΔΟΣΗ ΔΗΜΟY ΚΑΛΑΜΑΤΑΣ 2021Ιχνηλατώντας τη συμβολή της Καλαμάτας και της Μεσσηνιακής ενδοχώρας στο Έπος της Ανεξαρτησίας. Σηματωροί και αγωνιστές του 1821


Η ανάπτυξη μας βγήκε από... αριστερά. Τα νούμερα σοκάρουν...\n• Οι 8 στους 10 συνταξιούχους έχουν φθάσει πια στο στάδιο της εξαθλίωσης. Δεν μπορούν να πληρώσουν ούτε τα φάρμακά τους ενώ δεν έχουν χρήματα για να πληρώσουν ούτε τους λογαριασμούς του ηλεκτρικού και το τηλέφωνο.\n• Σχεδόν 1. 200. 000 συνταξιούχοι ζουν με κύρια σύνταξη κάτω από 500 ευρώ, ενώ άλλοι 962. 466 συνταξιούχοι λαμβάνουν μηνιαίως από 500 έως 1.000 ευρώ. Δηλαδή από το σύνολο των 2.892.000 συνταξιούχων, οι 2.150.000 (ποσοστό 74%) είναι υποχρεωμένοι να τα βγάλουν πέρα με συντάξεις που δεν ξεπερνούν τα 1.000 ευρώ. Η μέση κύρια σύνταξη ανέρχεται στα 722 ευρώ τον μήνα, η μέση επικουρική σύνταξη διαμορφώνεται στα 170 ευρώ μηνιαίως, ενώ το μέσο μέρισμα των συνταξιούχων του Δημοσίου φτάνει τα 97 ευρώ τον μήνα.\n• Το 2021 οι συντάξεις θα φθάσουν στα 620 ευρώ (μεικτά) η μέση κύρια σύνταξη και στα 144 ευρώ (μεικτά) η μέση επικουρική σύνταξη.


Donald Tyson - The Dream World of H. P. Lovecraft His Life, His Demons, His Universe - Necronomicon Magic\nDonald Tyson - The Dream World of H. P. Lovecraft His Life, His Demons, His Universe\nΌταν κυκλοφορούσε το "Grimoire of the Necronomicon" (2008), o Donald Tyson υποστήριζε ότι θα ήταν το τελευταίο βιβλίο του πάνω στο ρεύμα, μια έξοδος από τον κύκλο του Νεκρονομικού. Ωστόσο, από τις αρχές της νέας χρονιάς ανακοίνωσε την κυκλοφορία του "13 gates..." για τον Ιούλιο, ενός πρακτικού συστήματος επικλήσεων των οντοτήτων του Mythos. Και απ'ό,τι φαίνεται, δεν σταματά εκεί.\nΈτσι, η Llewellyn ανακοίνωσε την κυκλοφορία μιας βιογραφίας του H.P. Lovecraft από το γνωστό συγγραφέα:\n"Occult scholar Donald Tyson plumbs the depths of H. P. Lovecraft's cosmic visions and horrific dream world to examine, warts and all, the strange life of the man who created the Necronomicon and the Cthulhu Mythos. Lovecraft expressed disdain for magic and religion, and most of his biographers have dismissed the mystical side of his nature. Tyson concludes that Lovecraft was a man in fundamental conflict with himself, and reveals Lovecraft for what he truly was—a dreamer, an astral traveler, and the prophet of a new age."\nΠρόκειται δηλαδή για μια μαγική προσέγγιση στη ζωή και - κυρίως - στα ονειρα και τους εφιάλτες του HPL. Προσωπικά βέβαια, υποψιάζομαι ότι οι αναλύσεις του Tyson δεν θα διαφέρουν και πολύ από αυτές του Kenneth Grant... ίσως να είναι λιγότερο σκοτεινές, βέβαια.\nΑπ'ό,τι φαίνεται τελικά, το θέμα Νεκρονομικόν είναι σωστό χρυσορυχείο για τον εκδοτικό οίκο, και σκοπεύουν να το εκμεταλλευτούν στο έπακρο. Το αν είναι σωστό αυτό για τη Μυθολογία Κθούλου και για το Ρεύμα του Νεκρονομικού, το αφήνω στην κρίση του καθενός...


διαΝΕΟσις: «Ναι» στο εμβόλιο λέει το 80% των ηλικιωμένων | Grevenamedia.gr - 24 ώρες Τοπικές ειδήσεις Δυτ Μακεδονίας\n27 λεπτά Δήμος Νεστορίου: Ρεκόρ προετοιμασίας και υποβολής προτάσεων στο ΕΣΠΑ – Συγκριτικά στοιχεία\n35 λεπτά Τι είπε ο Υπουργός Εσωτερικών Μάκης Βορίδης για τον νέο εκλογικό Νόμο για τις Δημοτικές και Περιφερειακές εκλογές\nΕρευνα για να αποτυπωθούν οι στάσεις και οι απόψεις των Ελλήνων σε αυτή τη χρονική συγκυρία διεξήγαγε η διαΝΕΟσις. Το ερωτηματολόγιο συντάχθηκε σε συνεργασία με τα μέλη της Εθνικής Επιτροπής Εμβολιασμών και το υπουργείο Υγείας.\nΟπως επισημαίνει στα μέσα του Σεπτέμβρη του 2020, το 42% των Ελλήνων δήλωναν ότι δεν προτίθενται να κάνουν το εμβόλιο το κορωνοϊού, όταν αυτό εγκριθεί από τους αρμόδιους ευρωπαϊκούς και εθνικούς φορείς και αρχίσει να διατίθεται δωρεάν (άθροισμα των απαντήσεων “σίγουρα όχι” και “μάλλον όχι” στη σχετική ερώτηση). Ήταν ένα μεγάλο ποσοστό, το οποίο αναπαράχθηκε πολύ στα ΜΜΕ και δημιούργησε εύλογα ερωτήματα και ανησυχία στους ειδικούς.\nΛιγότερους από τρεις μήνες μετά, όμως, η κατάσταση είναι αρκετά διαφορετική. Εκείνο το 42% στα μέσα του Σεπτέμβρη έχει πλέον γίνει 27,4%. Σήμερα δύο στους τρεις Έλληνες (66,3%) δηλώνουν ότι θα κάνουν το εμβόλιο (άθροισμα των ‘σίγουρα ναι” και “μάλλον ναι”). 1 στους 3, μάλιστα, απαντούν εμφατικά “σίγουρα ναι”.\nΑπό το περίπου 27% που δηλώνουν ότι (σίγουρα ή μάλλον) δεν θα κάνουν το εμβόλιο, η κυριότερη αιτία που αναφέρουν με πολύ μεγάλη διαφορά είναι το ότι “μπορεί να μην είναι ασφαλές, ή μπορεί να έχει παρενέργειες“. Τα ποσοστά των πολιτών που δηλώνουν ότι “δεν υπάρχει ο ιός” ή “δεν εμπιστεύομαι τα εμβόλια” σε αυτή την ερώτηση είναι πάρα πολύ χαμηλά. Όπως επισημαίνει ο διευθύνων σύμβουλος της Metron Analysis Στράτος Φαναράς, «ελάχιστοι είναι εκείνοι που αμφισβητούν επί της ουσίας την προσφορά των εμβολίων στη δημόσια υγεία και το λεγόμενο “αντιεμβολιαστικό κίνημα” είναι περιορισμένο με επιδημιολογικούς όρους. Αλλά αν η ενημέρωση των πολιτών δεν είναι ειλικρινής, διαφανής και κατανοητή, μπορεί να σπεκουλάρει στην άγνοια και να καταστεί υπολογίσιμη δύναμη».\nΠάντως, είναι γεγονός ότι, αν και πολλοί Έλληνες έχουν ήδη λάβει την απόφαση να κάνουν το εμβόλιο -ένας στους τέσσερις από όσους θα έκαναν (μάλλον ή σίγουρα) το εμβόλιο δηλώνουν ότι θα το έκαναν “από τους πρώτους”-, μεγάλο ποσοστό των πολιτών έχουν ακόμα επιφυλάξεις και δισταγμούς. Περίπου οι μισοί από όσους δηλώνουν ότι προτίθενται να κάνουν το εμβόλιο, θα ήθελαν πρώτα να το συζητήσουν περισσότερο με γιατρούς ή συγγενείς.\nΌπως είναι αναμενόμενο, από όσους δηλώνουν ότι έχουν κάνει το εμβόλιο κατά της γρίπης, το 84,1% δηλώνουν ότι θα κάνουν και το εμβόλιο κατά του κορωνοϊού. Είναι, δε, αξιοσημείωτο ότι η πλειοψηφία των πολιτών πιστεύουν ότι το εμβόλιο θα είναι διαθέσιμο στη χώρα μας “το πρώτο τρίμηνο του 2021”.\nΚατά τα άλλα, από ό,τι φαίνεται, ακόμα και μετά από δέκα μήνες πανδημίας και κρίσης, οι Έλληνες εξακολουθούν να πιστεύουν ότι γενικά στη χώρα μας “τα πράγματα πηγαίνουν προς τη σωστή κατεύθυνση“. Αν και το ποσοστό έχει υποχωρήσει αισθητά από το ιστορικά ανώτατο 86% του περασμένου Απριλίου, ωστόσο δεν έχει αλλάξει πολύ από του Σεπτεμβρίου (54% έναντι 57% τον Σεπτέμβριο).\nΗ Metron Analysis κάνει αυτή την ερώτηση τακτικά, κάθε μήνα στις έρευνές της από το 2014 και με ελάχιστες εξαιρέσεις οι Έλληνες πάντα, παραδοσιακά θεωρούσαν ότι τα πράγματα δεν πηγαίνουν καλά. Καθ’ όλη τη διάρκεια της πανδημίας, ωστόσο, πλειοψηφικά ποσοστά θεωρούν ότι η χώρα μας πάει προς τη σωστή κατεύθυνση. Όταν, μάλιστα, ρωτήσαμε για το αν η χώρα μας πηγαίνει προς τη σωστή η προς τη λάθος κατεύθυνση ειδικά για το θέμα της πανδημίας, ελαφρά μεγαλύτερο ποσοστό (59%) πιστεύει ότι, όντως, πάμε καλά.\nΕπιπλέον, οι Έλληνες, όπως είναι φυσικό, εξακολουθούν να φοβούνται τον κορωνοϊό. Ένα 54% απαντούν “πιθανό” ή “αρκετά πιθανό” στην ερώτηση αν θεωρούν ότι κινδυνεύουν να προσβληθούν, και 63% απαντούν “πολύ” ή “αρκετά” στο πόσο πιστεύουν ότι κινδυνεύουν από τη νόσο, αν προσβληθούν. Και εδώ οι απαντήσεις επηρεάζονται σημαντικά από την ηλικία των ερωτηθέντων.\nΕξάλλου, για πρώτη φορά από τον Απρίλιο που κάνουμε τέτοιες έρευνες γίνεται στατιστικά σημαντικό το ποσοστό των ανθρώπων που απαντούν θετικά στην ερώτηση αν έχουν κολλήσει κορωνοϊό. Περίπου 2,5% απαντούν “ναι” στη σχετική ερώτηση, ένα ποσοστό που αντιστοιχεί σε περίπου 200.000 ανθρώπους στον γενικό πληθυσμό, όχι πάρα πολύ μακριά από τον πραγματικό αριθμό επιβεβαιωμένων κρουσμάτων (πάνω από 130.000 την ώρα που γράφονται αυτές οι γραμμές).\nΤέλος, αξίζει να σημειώσουμε δύο άλλα ενδιαφέροντα ευρήματα:\nΠροηγούμενο ΟΑΕΔ: «Έκλεισαν» όλα τα διαθέσιμα ψηφιακά ραντεβού με ανέργους τον Δεκέμβριο\nΕπόμενο «Share Your Knowledge-Μοιράσου τη γνώση σου»: Διαδικτυακή συζήτηση με τον Δρ. Δημήτριο Μπούρα


Ένα βιβλίο για τον ήρωα που έσωσε τον Βενιζέλο - ΠΑΤΡΙΣ\nΈνα βιβλίο για τον ήρωα που έσωσε τον Βενιζέλο\nΜΙΑ ΜΟΝΟΓΡΑΦΙΑ ΤΩΝ Ζ. ΚΑΛΟΧΡΙΣΤΙΑΝΑΚΗ - Ε. ΤΑΧΑΤΑΚΗ ΓΙΑ ΤΟΝ ΚΑΠΕΤΑΝ ΙΩΑΝΝΗ ΑΪΝΙΚΟΛΙΩΤΗ\nΑπό Αντωνία Κουτσάκη\t Τελευταία Ενημέρωση Μαΐ 2, 2019\nΤο βιβλίο “Ο Καπετάν Ιωάννης Αϊνικολιώτης, συμβολή στη νεότερη ιστορία της Κρήτης” των Ζαχαρία Δημ. Καλοχριστιανάκη και Ειρήνης Ταχατάκη, έρχεται να ρίξει φως στην προσωπικότητα του Αστερουσιανού τουρκομάχου, ο οποιος αφιέρωσε την ζωή του στην λευτεριά του νησιού μας.\nΗ κ. Ειρήνη Ταχατάκη\nΗ μονογραφία αυτή κατέστη δυνατόν να κυκλοφορήσει με την βοήθεια της Ιεράς Μονής Κουδουμά, του Λαογραφικού Αρχαιολογικού Πολιτιστικού Συλλόγου Φίλων Ιεράς Μονής Κουδουμά και του Πολιτιστικού Συλλόγου Στερνών Μονοφατσίου “Ο Κόφινας” και την συνδρομή της Περιφέρειας Κρήτης.\n‘’Ο Καπετάν Ιωάννης Αϊνικολιώτης – τονίζει ο Ζαχαρίας Δημ. Καλοχριστιανάκης- σε κρίσιμες στιγμές του “Κρητικού ζητήματος υπέταξε τον εγωισμό του, υπάκουσε στις συμβουλές της τότε εκκλησιαστικής Αρχής με αποτέλεσμα να σωθεί ο τόπος. Η ζωή του Ελευθερίου Βενιζέλου και του Καπετάν Γιάννη Αινικολιώτη είναι δύο βίοι παράλληλοι. Αν αναλογισθούμε ότι ήταν εκείνος ο οποίος την τελευταία στιγμή αφόπλισε τον επίδοξο και ακράχολο δολοφόνο του Ελευθερίου Βενιζέλου, τότε αντιλαμβανόμαστε και ποια θα ήταν η τύχη της σημερινής Ελλάδας, χωρίς τον Βενιζέλο.\nΤα για πρώτη φορά παρατιθέμενα έγγραφα από την γαλλική κυβέρνηση, για την συμμετοχή του στο Γαλλογερμανικό Πόλεμο του 1870-71, ως αντίδωρο για την θυσία των Γάλλων φιλλελήνων στην επανάσταση του 1821, το έγγραφο απονομής του Αργυρού Σταυρού από τον βασιλιά Κωνσταντίνο και το διοριστήριο έγγραφο, ως αρχηγού Μονοφατσίου από τον Μιχαήλ Κόρακα, αποδεικνύουν την θυσιαστική εθνική προσφορά του Καπετάνιου”.\nΟ κ. Ζαχαρίας Καλοχριστιανάκης\nΚαλύπτει ένα σημαντικό κενό\nΜάλιστα, όπως τονίζει ο καθηγητής Φιλοσοφίας στο Πανεπιστήμιο Κρήτης κ. Κωνσταντίνος Ι. Ανδρουλιδάκης, “Όι ιστορικές μαρτυρίες και τα τεκμήρια για τον Αϊνικολιώτη συμπίπτουν. Μιλούν όλα για την μαχητικότητα, τον ηρωισμό, την ανδρεία, το θάρρος του. Ο Ηλίας Βουτιερίδης τον θεωρεί ένα των στρατηγικωτέρων της Κρήτης αρχηγών”. Αλλα εκτός των πολεμικών και των στρατηγικών ικανοτήτων τον διέκριναν η ανιδιοτέλεια, η γενναιοδωρία, η λιτότητα του βίου, η φιλανθρωπία, το μειλίχιο του χαρακτήρα. Και όμως για μια τέτοια μορφή δεν υπήρχε έως τώρα ειδική και αυτοτελής μελέτη. Το βιβλίο του Ζαχαρία Δημ. Καλοχριστιανάκη και της Ειρήνης Ταχατάκη, καλύπτει επιτέλους με επάρκεια και αξιώσεις το κενό της νεότερης κρητικής ιστοριογραφίας”.\nΟι συγγραφείς του βιβλίου έκαναν μια κοπιώδη προσπάθεια να συγκεντρώσουν τα στοιχεία που συνθλέτουν την προσωπικότητα του Αστερουσιανού ήρωα.\nΧρειάστηκε να βρούν και να προσεγγίσουν καταξιωμένους απογόνους του Καπετάν Γιάννη, στα διαφορα μέρη που κατοικούν σήμερα για να ανασύρουν από την μνήμη τους διηγήσεις και ιστορίες που ακουγαν, από γονείς και παππούδες, αλλά και να συλλέξουν σημαντικό αρχειακό και φωτογραφικό υλικό.\nΔεν αρκέστηκαν όμως μόνο σε προφορικές μαρτυρίες αλλά ανέτρεξαν σε ιστορικές πηγές με την φιλοδοξία να αναδείξουν ένα κομμάτι της κρητικής μικροιστορίας, η οποία όμως ήταν εκείνη που διαμόρφωσε την μακροιστορία του κρητικού αγώνα και συνέβαλε στην λύση του κρητικού ζητήματος.\nΈνα σημαντικό μέρος του προέρχεται από το προσωπικό αρχείο των δισεγγονών των κκ. Σπύρου και Γιώργου Κοκοτού και Κώστα Ανδρουλιδάκη.\nΕπαναστάτης ετών 16\nΟ καπετάνιος γεννήθηκε το 1834 στο μικρό ορεινό χωριό της επαρχίας Μονοφατσίου, Αγιος Νικόλαος, ως Γιάννης Σφακιανάκης, αλλά μετατράπηκε αργότερα τιμητικά σε Αϊνικολιώτης .\nΣε ηλικία μολις 16 ετών κατετάγη επαναστάτης στο τάγμα του Καπετάν Μιχάλη Κόρακα και από τότε αρχίζει η επαναστατική του δράση.\nΚατά την θρυλική επανάσταση των Αρχανών το 1897 έσπευσε τους άνδρες του και συνεργάστηκε με τους εκεί επαναστάτες.\nΟ σωτήρας του Βενιζέλου\nΜια από τις ηρωικότερες πράξεις του ήταν η σωτηρία της ζωής του εθνάρχη Ελευθερίου Βενιζέλου κατά την Γενική Συνέλευση των Αντιπροσώπων των Ανατολικών Επαρχιών στο κτήριο του παλαιού σχολείου, σημερινό Αρχαιολογικό Μουσείο Αρχανών.\nΓι αυτό το λόγο στις Αρχάνες τιμάται ως τοπικός ήρωας . Στην σύχρονη εποχή μας τα θυμίζει μια μαρμάρινη πλάκα που αναρτήθηκε σ΄ένα ψηλό τοίχο της αγοράς των Αρχανών που γράφει τιμητικά “Πλατεία Ιωάννου Αϊνικολιώτη”.\nΟ Καπετάνιος ευτύχησε να δεχτεί σαν τελευταία χαρά της ζωής του υμνους και εκδηλώσεις λατρείας και ευγμομισύνης του πλήθους, που ήξερε τι όφειλε σάυτόν τον ήρωα. Πέθανε σε ηλικία 96 ετών το 1930. Ο τάφος του βρίσκεται στη Σίβα Μαλεβιζίου όπου είχε παντρευτεί. Εκεί ζουν τα εναπομείναντα μέλη της οικογένειας του ενώ ο εγγονός του Σπύρος Κοκοτός διατηρεί κατοικία στις γειτονικές Δαφνές. Στην αυλή του σπιτιού υπάρχει μια προτομή του ήρωα.\nΠροτομή του που φιλοτέχνησε ο Γ. Παρμακέλλης με δαπάνη του Σπύρου και του Γιώργου Κοκοτού, υπάρχει και στην Παναγιά Μονοφατσίου. Για τον καπετάνιο υπογραμίζει κλείνοντας ο κ. Ανδρουλιδάκης “ισχύει θαρρώ εκείνο που είπε ο Σεφέρης για τον Μακρυγιάννη: “Πολέμησε, αγωνίστηκε, πίστεψε, σακατεύτηκε, αηδίασε, θύμωσε. Αλλά έμεινε πάντα ορθός ως το τέλος: άνθρωπος στο ύψος του ανθρώπου”.\n«Στόχος η ενίσχυση του Ερασιτέχνη ΟΦΗ»\nΠαρουσιάζεται «Το δοξάρι και η πένα»


Έτοιμη η «Οικογένεια της συμφοράς» - Newsit.gr\nNewsit / Media / Έτοιμη η «Οικογένεια της συμφοράς»\nΈτοιμη η «Οικογένεια της συμφοράς»\nΔημοσιεύθηκε: 13.12.2011 | 13:42\nΓέλιο, γέλιο, γέλιο…! Αυτό υπόσχονται οι υπεύθυνοι του ΑΝΤ1 για την καινούργια τους εκπομπή «Οικογένεια της συμφοράς» με παρουσιαστή το Σάββα Πούμπουρα.\nΜάλιστα, πριν από λίγες μέρες ολοκληρώθηκαν τα γυρίσματα της καινούργιας εκπομπής και παραδόθηκαν στο κανάλι του Αμαρουσίου τα τρία πρώτα επεισόδια, τα οποία όπως φαίνεται τους άφησαν πολύ ικανοποιημένους.\nΈτσι στο κανάλι του Αμαρουσίου προγραμματίζουν η «Οικογένειά» τους να κάνει πρεμιέρα στο δεύτερο μισό της σεζόν μαζί με τις υπόλοιπες σειρές και εκπομπές. Πάντως, όπως λένε στο Μαρούσι ποντάρουν πολύ στη συγκεκριμένη εκπομπή γιατί τόσο ο παρουσιαστής όσο και τα «θύματά» του βγάζουν πολύ γέλιο. Κι ιδιαίτερα αυτήν την περίοδο το έχουμε ανάγκη οι τηλεθεατές να γελάσουμε και λίγο έστω και αν αυτό προκύπτει από τα… παθήματα των συμμετεχόντων.\nΠρος το παρόν οι υπεύθυνοι της εκπομπής συνεχίζουν το μοντάζ στα υπόλοιπα επεισόδια ώστε να τα παραδώσουν στον ΑΝΤ1. Η «Οικογένεια της συμφοράς» θα προβάλλει 12 επεισόδια και σύμφωνα με τον προγραμματισμό, όπως αναφέραμε, πρόκειται να κάνει πρεμιέρα στα μέσα Ιανουαρίου. Αναμένουμε…!\nΣυνελήφθη γνωστός ηθοποιός για τον ξυλοδαρμό της συντρόφου του! Την χτυπούσε με...


Δυναμίτης PRESS ....Politics news : Γαλλία...«Είμαι εδώ για να πεθάνω για τον Αλλάχ» φώναζε ο δράστης του Ορλί\nΓαλλία...«Είμαι εδώ για να πεθάνω για τον Αλλάχ» φώναζε ο δράστης του Ορλί\nΛεπτομέρειες από την επίθεση στο γαλλικό αεροδρόμιο δημοσιοποίησε ο εισαγγελέας - Συνελήφθη και ένας ξάδερφος του 39χρονου Μπελγκασέμ...Ο δράστης της επίθεσης στο αεροδρόμιο Ορλί του Παρισιού φώναξε «Είμαι εδώ για να πεθάνω για τον Αλλάχ» και «Θα έχουμε νεκρούς», σύμφωνα με τις εισαγγελικές αρχές της γαλλικής πρωτεύουσας.\nΈτσι, αν και ήταν χαρακτηρισμένος από τις αρχές, δεν ετέθη ποτέ υπό παρακολούθηση. Το πρωί του Σαββάτου ο Ben Belgacem έπεσε σε τυχαίο έλεγχο αστυνομικών, που του ζήτησαν την ταυτότητά του. Την ώρα που τους την έδειχνε, όμως ο 39χρονος έβγαλε πιστόλι και πυροβόλησε εναντίον τους. Ακολούθως διέφυγε, παράτησε σε ένα προάστιο το αυτοκίνητό του, έκανε «πειρατεία» στο αυτοκίνητο μιας γυναίκας και τελικά έφτασε μέχρι το αεροδρόμιο Ορλί, το δεύτερο μεγαλύτερο αεροδρόμιο του Παρισιού. Ούτε εκεί όμως, παρά τα ιδιαίτερα αυξημένα μέτρα ασφαλείας, δεν εντόπισε κανείς ύποπτες κινήσεις.\nΟ 39χρονος έφτασε μέχρι την τριάδα των στρατιωτικών που βρίσκονταν στο αεροδρόμιο στο πλαίσιο των μέτρων έκτακτης ανάγκης και επιτέθηκε στην γυναίκα, με σκοπό να της πάρει το όπλο. Κατά τη διάρκεια της συμπλοκής, οι συνάδελφοί της τον σκότωσαν.Μέχρι στιγμής δεν έχει αποσαφηνιστεί εάν ο άντρας δρούσε βάσει τρομοκρατικού σχεδίου, αν ήταν μόνος ή είχε συνεργούς, γιατί πυροβόλησε τους αστυνομικούς το πρωί και αν είχε σκοπό να προκαλέσει μαζική επίθεση.\nΟι τρομοκρατικές επιθέσεις στη Γαλλία τα τελευταία δύο χρόνια3 Φεβρουαρίου 2017 - Επίθεση στο Λούβρο: Ένας άντρας πυροβολείται πέντε φορές, αφού προσπάθησε να εισβάλει στο Μουσείο.


ΚΟΙΝΩΝΙΑ ΑΓΙΩΝ: Υπογράψτε για τη «Διατήρηση των θρησκευτικών συμβόλων σε σχολικές αίθουσες και δημόσιους χώρους».\nΥπογράψτε για τη «Διατήρηση των θρησκευτικών συμβόλων σε σχολικές αίθουσες και δημόσιους χώρους».\nΘεωρώ πως θέμα απομάκρυνσης θρησκευτικών συμβόλων στην Ελλάδα, δεν έχουμε και πολύ δύσκολα να τεθεί στο μέλλον. Παρόλο την κατάσταση που επικρατεί, την οποία θα μπορούσαμε να χαρακτηρίσουμε ως λογική και απολύτως νόμιμη, όποιος επιθυμεί να καταθέσει τη γνώμη του επί του παρόντος, μπορεί να δηλώσει απλά το όνομα του στην παρακάτω διεύθυνση.\n«Διατήρηση των θρησκευτικών συμβόλων σε σχολικές αίθουσες και δημόσιους χώρους»\n(Όποιος εκφράζετε από αυτή την κίνηση μπορεί να την διαδώσει με όποιο τρόπο επιθυμεί)\nΑναρτήθηκε από φιλόσιος στις 5:43 π.μ.


Οι γυναίκες απιστούν όσο και οι άντρες - ATHENS ESCORTS, CALL GIRLS\nΕίναι ευρύτατα διαδεδομένη η άποψη ότι είναι πιο πιθανό οι άντρες να συνάψουν εξωσυζυγική σχέση, παρά οι γυναίκες. Ανέκαθεν τα αποτελέσματα που επιδείκνυαν οι έρευνες, όσον αφορά την απιστία, ήταν εναντίων τους. Σύμφωνα με τα δεδομένα μιας κοινωvικής δημοσκόπησης του General Social Survey(GSS) , το 20% των ανδρών και το 13% των γυναικών αντίστοιχα παραδέχτηκαν ότι απάτησαν τον σύντροφο τους, ποσοστό που φανερώνει ότι το χάσμα απιστίας ανάμεσα στα δύο φύλα έχει μειωθεί. Αυτό δεν οφείλεται στο γεγονός ότι ηρέμησαν και νοικοκυρεύτηκαν οι άντρες, αλλά στο ότι αυξήθηκαν τα ποσοστά απιστίας των γυναικών κατά 40% σε σχέση με τη δεκαετία του 90′. Το νούμερο δεν γίνεται να είναι απόλυτα ακριβείς καθώς δεν μπορούμε να ξέρουμε όλες τις παράνομες σχέσεις, μιας και έχουν σαν βάση τους την μυστικοπάθεια. Ο Tammy Nelson, ειδικός θεραπευτής σχέσεων ζευγαριών, έχει την υποψία ότι οι γυναίκες απατούν, αλλά συνήθως την βγάζουν καθαρή! “Δεν ξέρουμε αν οι άντρες ή οι γυναίκες πέφτουν στην απιστία, αλλά είναι βάσιμο το γεγονός ότι οι γυναίκες θα κάνουν καλύτερη δουλειά στο να το κρατήσουν κρυφό.” Αυτό συνεπάγει στην απλή εκτίμηση των στατιστικών και όχι στους πραγματικούς αριθμούς. Παρακάτω θα βρείτε λίγα λόγια για τα κίνητρα που βρίσκονται πίσω απο την απιστία :\nΟ πιο συνήθης λόγος για απιστία στις γυναίκες, είναι όταν οι βασικές ανάγκες που έρχεται να καλύψει ο έγγαμος βίος ( σεξουαλικές, συναισθηματικές και ψυχολογικές) δεν ικανοποιούνται. Μη έχοντας πρόθεση να αφήσουν τον σύντροφό τους, ψάχνουν υποκατάστατο να καλύψει τις ανάγκες τους. Πολλές φοβούνται να το εκμυστηρευτούν σε κάποιον, ειδικά με την αποδοκιμασία της κοινωνίας όταν πρόκειται για απιστία γένους θηλυκού. Έτσι εξηγείται η έλλειψη αποδεικτικών στοιχείων, μιας και έχει γίνει σχολαστική μελέτη γύρω από το “έγκλημα”.\nΗ πλειονότητα των γυναικών που έλαβε μέρος στην έρευνα δήλωσε ότι δεν ψάχνουν απλά κάτι επιπόλαιο, αλλά αποζητούν τη συναισθηματική σύνδεση ακόμα και όταν πρόκειται να απατήσουν. Το συναισθηματικό δέσιμο είναι σημαντικό για να απολαύσει μια γυναίκα το σεξ οπότε τείνουν να πλέκουν τα έξω με τα μέσα.\nΟι άντρες έχουν την τάση να επιλέγουν το πρόχειρο και ευκαιριακό σεξ, και αυτή η απερισκεψία τους αποκαλύπτεται. Ωστόσο όπως και οι γυναίκες γίνονται καλύτεροι στο στο να καλύπτουν τα ίχνη τους. Ο Tammy Nelson εξηγεί για την ιδιότητα των ανδρών να κατηγοριοποιούν τις παράνομες σχέσεις τους ” Μπορούν με ευκολία να κρύψουν την εξωτερική συμπεριφορά τους και καταφέρνουν να διατηρούν την ηρεμία τους έχοντας διπλή ζωή.”\nΗ απιστία πλέον, αγγίζει ποσοστό ρεκόρ στην Ελλάδα και για αυτό έχουν συμβάλλει και τα δύο φύλα.\nΔιαβάστε περισσότερα άρθρα για τις σχέσεις και το σεξ :\n4 Πράγματα που κάνουν έναν άνδρα μεγάλο εραστή


Κωδικός προϊόντος: 002676 Κατηγορίες: Γυναίκα, Κοσμήματα, Βραχιόλια\nΓυναικείο επίχρυσο βραχιόλι αλυσίδα με τρία Μάτια Κύκλους, στολισμένους με λευκά και μπλέ ζιργκόν. Η έντονη διχρωμία των πετρών σε συνδυασμό με τα σειρέ μοτίβα χαρίζουν πολυτέλεια και λεπτομέρεια. Μια λαμπερή πινελιά που θα χαρίσει luxe στύλ σε κάθε σύνολο και στοχεύει να μαγνητίσσει όλα τα βλέμματα. Αποκλειστικά για όσες αγαπούν τα φυλαχτά και τον συμβολισμό τους. Ιδανική επιλογή για εμφανίσεις απο το πρωί ως το βράδυ. Ακολουθήστε και εσείς την τάση της μόδας με chic αξεσουάρ. Διαθέτει προέκταση κρίκους για να αγκαλιάσει τον καρπό σας. Μια εξαιρετική πρόταση και για ενα προσωπικό δώρο με προσιτή τιμή και νόημα.\nΔώστε πρώτος μία αξιολόγηση “Επίχρυσο βραχιόλι Μάτια Στόχοι” Ακύρωση απάντησης\nΑσημένιo μαύρo επιπλατινωμένο κολιέ Καρδ...


KONG EASY TREAT CHEDDAR CHEESE 226gr – bemypet\nΛιχουδιά-πάστα σε μορφή αφρού, κατάλληλη για σκύλους. Χρησιμοποιείται για το γέμισμα όλων των παιχνιδιών της εταιρείας KONG.\nΝέα ακαταµάχητη γεύση µε αυθεντικό τυρί Cheddar. Εύπεπτη λιχουδιά που δεν περιέχει τρανς λιπαρά. Μοναδικό, βολικό σπρέι (φιλικό προς το όζον) µε ενσωµατωµένο ακροφύσιο, ιδανικό για απελευθέρωση µικρών ποσοτήτων μέσα στην τρύπα του παιχνιδιού για να μην λερώνει τριγύρω. Δεν χρειάζεται ψυγείο.\nΓεµίστε ένα παιχνίδι KONG µε τις ειδικές τρύπες και εσοχές και αφήστε το σκύλο να απολαύσει το παιχνίδι του!!!


Κοτόπουλο μαρινάτο σε πίτα ολικής αλέσεως | Χρυσές Συνταγές\nΑρχικήΠουλερικάΚοτόπουλοΚοτόπουλο μαρινάτο σε πίτα ολικής αλέσεως\n4 μικρές πίτες ολικής αλέσεως\n2 μικρά τρυφερά αγγουράκια, μοιρασμένα και κομμένα σε φετάκια,\n12 ντοματίνια ή 1 μεγάλη ντομάτα, σε φετάκια,\n90 ml (6 κουταλιές) λευκό, ξηρό κρασί,\n100 γρ. ( ½ φλ.) γιαούρτι,\n1 φρέσκο κρεμμυδάκι, πολύ ψιλοκομμένο,\n1 (κοφτό) κουταλάκι μουστάρδα τύπου Dijon,\nΚόβετε το κοτόπουλο σε λεπτές, μακρόστενες λωρίδες. Βάζετε τα υλικά της μαρινάτας σε ένα μπολ και τα χτυπάτε με το σύρμα να ομογενοποιηθούν. Προσθέτετε μέσα το κοτόπουλο και το ανακατεύετε για να πιάσει μαρινάτα παντού. Σκεπάζετε το μπολ και το κρατάτε στο ψυγείο για μίνιμουμ 2 ώρες.\nΣτραγγίζετε το κοτόπουλο μέσα σε σουρωτήρι και πετάτε τη μαρινάτα.\nΕτοιμάζετε το ντρέσινγκ γιαουρτιού ανακατεύοντας όλα τα υλικά μαζί με πιρούνι σε ένα μπολ, μέχρι να ομογενοποιηθούν, και το κρατάτε σκεπασμένο στο ψυγείο. Προθερμαίνετε το φούρνο στους 220°C. Ζεσταίνετε καλά ένα μεγάλο αντικολλητικό τηγάνι σε δυνατή φωτιά και το αλείφετε με 1 κουταλιά ελαιόλαδο. Απλώνετε μέσα σε μια στρώση τις μισές λωρίδες του κοτόπουλου και τις αφήνετε, χωρίς να τις ανακατέψετε, για 3-4 λεπτά, μέχρι να ροδίσουν από τη μια πλευρά. Ύστερα, τις γυρίζετε και τις ψήνετε για άλλα 3-4 λεπτά, για να ροδίσουν και από την άλλη πλευρά. Αδειάζετε το τηγάνι σε πιατέλα στρωμένη με απορροφητικό χαρτί και κρατάτε το κοτόπουλο ζεστό, σκεπασμένο χαλαρά με αλουμινόχαρτο. Αλείφετε το τηγάνι με 1 κουταλιά ελαιόλαδο και ψήνετε με τον ίδιο τρόπο και το υπόλοιπο κοτόπουλο.Στο μεταξύ, ζεσταίνετε τις πιτούλες για 3 περίπου λεπτά στο φούρνο. Τις ανοίγετε και μοιράζετε μέσα τα αγγουράκια, τις ντοματούλες και το κοτόπουλο και τα περιχύνετε με το ντρέσινγκ γιαουρτιού. Τις σερβίρετε αμέσως.


Αποκάλυψη 20 χρόνια μετά: O ANT1 είχε «κόψει» την πιο επιτυχημένη σειρά του στο 8ο επεισόδιο αλλά... τα μπάλωσε\nΣειρές 25/05/2019 18:22\nΑποκάλυψη 20 χρόνια μετά: O ANT1 είχε «κόψει» την πιο επιτυχημένη σειρά του στο 8ο επεισόδιο αλλά… τα μπάλωσε\nΈσπευσε να διορθώσει το λάθος του...\nΥπήρξε μία από τις πλέον επιτυχημένες σειρές στην ιστορία του ΑΝΤ1, με το κοινό να μην χορταίνει να τη βλέπει σε επανάληψη ακόμα και 20 χρόνια μετά την πρώτη προβολή της.\nΠροβολή η οποία μόνο ικανοποιημένους δεν άφησε τους ιθύνοντες του ΑΝΤ1…\nΟ λόγος για τα θρυλικά «Εγκλήματα», τα οποία μόλις ξεκίνησαν έκαναν κάτι περισσότερο από απογοητευτικά νούμερα, με αποτέλεσμα το κανάλι να καλείται να λάβει δραστικά μέτρα.\nΜια πικάντικη αποκάλυψη σχετικά με αυτό έκανε ο Κώστας Κόκλας μιλώντας στην κάμερα της εκπομπής «Όλα Λάθος», στην οποία παραδέχτηκε ότι η σειρά είχε «κοπεί» από το πρόγραμμα του ΑΝΤ1, χωρίς το κοινό να έχει ιδέα!\n«Τα κανάλια είχαν αρνηθεί να πάρουν το σήριαλ. Στο 8ο επεισόδιο κοπήκαμε, σταματήσαμε. Φαλίρισε ο παραγωγός κι εμείς χαιρετηθήκαμε και φύγαμε. Όταν άρχισε να παίζεται έκανε άθλια νούμερα. Ξαφνικά στο 6ο επεισόδιο άρχισε να κάνει 25-30% και στο 8ο 40%. Μας πήραν λοιπόν από τον ΑΝΤ1 και μας είπαν να ξεκινήσουμε γυρίσματα γιατί το σήριαλ σκίζει», είπε χαρακτηριστικά.\nΝα σημειωθεί πως κάτι αντίστοιχο είχε συμβεί και με το «Κωνσταντίνου και Ελένης» το οποίο ο σταθμός δεν πίστευε καθόλου και το είχε βάλει να «παίζει» απέναντι από τη μεγαλύτερη επιτυχία του Mega την περίοδο εκείνη: Τους «Δυο Ξένους»…\nΟ φτερωτός θεός: Αυτή είναι η νέα καθημερινή σειρά του ΣΚΑΪ\nΑυτή είναι το κλειδί: Το νέο τρέιλερ του Casa de Papel παρουσιάζει το κρυφό όπλο του Profesor (Vid)\nΗ νέα σειρά που θα σε κάνει να ξεχάσεις το Τσέρνομπιλ (Vid)


Παρατηρητής: «Σφετερισμός του τίτλου “Ελευθεροτυπία”»\n«Σφετερισμός του τίτλου “Ελευθεροτυπία”»\n«Με μια σκοτεινή μεθόδευση που δεν τιμά καθόλου την παράδοση του ιστορικού τίτλου «Ελευθεροτυπία», οι δύο μεγαλοϊδιοκτήτριες της Χ.Κ. Τεγόπουλος επιχειρούν να απαλλαγούν από τις οικονομικές τους υποχρεώσεις απέναντι στους εκατοντάδες εργαζόμενους της επιχείρησης, τους οποίους έχουν απλήρωτους εδώ και ενάμιση χρόνο. Όχημα για τη μεθόδευση αυτή είναι η έκδοση μιας εφημερίδας που θα φέρει τον τίτλο «Ελευθεροτυπία» και στην οποία θα εργάζεται ένα πολύ μικρό ποσοστό από το σύνολο των εργαζομένων, κάτω από συνθήκες που έχουν ήδη καταγγελθεί ως αντεργατικές και απαράδεκτες από τα σωματεία μας.\nΤην καινούργια αυτή εφημερίδα, η οποία θα σφετερίζεται τον τίτλο «Ελευθεροτυπία» αναλαμβάνει να εκδώσει κάποια εταιρεία, με άγνωστα μέχρι στιγμής στοιχεία. Το μόνο που έχει ανακοινωθεί είναι ότι αυτή η εταιρεία ανήκει στον μέχρι πρότινος δικηγόρο της Χ.Κ. Τεγόπουλος, στον οποίο εμφανίζεται να έχει μεταβιβαστεί το 27% του ομίλου, άγνωστον έναντι ποιου τιμήματος. Κανείς δεν ξέρει αν πρόκειται για πραγματικές ή εικονικές μεταβιβάσεις. Το μόνο σίγουρο είναι ότι εμείς δεν πρόκειται να χαρίσουμε σε κανέναν τα δεδουλευμένα και τις αποζημιώσεις μας και θα διεκδικήσουμε, μαζί με τις συνδικαλιστικές μας ενώσεις, όλα τα δικαιώματά μας με κάθε νόμιμο τρόπο.\nΤην Τρίτη το μεσημέρι στις 12 θα είμαστε έξω από το κτίριο της “Ελευθεροτυπίας” μαζί με τα σωματεία μας. — Οι απλήρωτοι εργαζόμενοι της Χ.Κ. Τεγόπουλος και της Ελευθεροτυπίας»


Διαμαρτύρονται οι έλληνες σκηνοθέτες\nΑπό το 2014 όπου η κυβέρνηση κατήργησε την άδεια άσκησης επαγγέλματος των Τεχνικών Κινηματογράφου και Τηλεόρασης μέσα σε ένα κυκεώνα συνεχούς αποδιοργάνωσης των εργασιακών σχέσεων, η Ε.Τ.Ε.Κ.Τ.-Ο.Τ. προσπαθούσε και προσπαθεί να την επαναφέρει, εκσυγχρονίζοντας την νομοθεσία του 1980, ώστε να δημιουργηθεί ένα Μητρώο Τεχνικών Κινηματογράφου και Τηλεόρασης, καθώς πιστεύουμε ακράδαντα ότι πρέπει να υπάρχουν κανόνες που θα ρυθμίζουν και θα προστατεύουν το εργασιακό περιβάλλον και την τελική ποιότητα του Οπτικοακουστικού έργου προς όφελος του τελικού αποδέκτη του πολιτιστικούκαλλιτεχνικού δημιουργήματος που είναι οι πολίτες αυτής της χώρας.\nΑπό το 2014 έως το 2019 συναντήσαμε κλειστά μυαλά και ιδεοληψίες σε όλα τα υπουργεία, με όλους τους υπουργούς, εξέχοντος βεβαίως του Υπουργείου Πολιτισμού, στο οποίο και ως εργαζόμενοι ανήκουμε. Ήρθε το 2020 και μαζί με τον κορωνοϊό ανακάλυψαν όλοι οι υπουργοί και η κυβέρνηση αυτής της χώρας, πόσο αποσυντονισμένος είναι ο χώρος του πολιτισμού, καθώς ακόμα και η Υπουργός Πολιτισμού δεν γνωρίζει πόσοι άνθρωποι εργάζονται σε αυτόν!!!!\nΗ αναγκαιότητα για την ύπαρξη ενός Μητρώου εμφανίστηκε ξαφνικά μπροστά τους ως σανίδα σωτηρίας και μάλιστα η λέξη «κανόνες» ακούστηκε από πολλά υπουργικά στόματα. Ξαφνικά τα κυβερνητικά κλιμάκια ανακάλυψαν ότι είμαστε η μόνη χώρα της Ευρώπης που δεν έχει ασχοληθεί ποτέ με τα προβλήματα και τις ανάγκες του χώρου του πολιτισμού.\nΟ πολιτισμός και οι εργαζόμενοι σε αυτόν ήταν για αυτούς ή φαντάσματα ή φαντασμένοι εκκεντρικοί που τους χρησιμοποιούσαν κατά βούληση για την δική τους προβολή ή ως άλλοθι. Έτσι, η γρήγορη δημιουργία του Μητρώου Καλλιτεχνών από το Υπουργείο Εργασίας, ώστε να μπορέσει η κυβέρνηση να διανείμει άμεσα τα ευρωπαϊκά κονδύλια στήριξης των πληττόμενων εργαζόμενων στον πολιτισμό, λόγω του COVID-19, οδήγησε στην κατασκευή ενός πρόχειρου Μητρώου που καμία σχέση δεν έχει ούτε με τους εργαζόμενους του κάθε κλάδου, αλλά ούτε με τις ανάγκες τους.\nΗ άγνοια του χώρου του πολιτισμού από τους αρμόδιους έγινε ακόμα πιο προφανής σε όλους μας. Το Μητρώο Καλλιτεχνών έγινε ένα επιδοματικό εργαλείο της κυβέρνησης για να καλύψει τα νώτα της στην Ευρωπαϊκή Ένωση και όχι για να στηρίξει ουσιαστικά τους εργαζόμενους στον χώρο του πολιτισμού, ή για να γίνει η αρχή, ώστε να μπουν κανόνες, όπως οι ίδιοι ευαγγελίζονταν.\n2 Η Υπουργός Πολιτισμού κα Μενδώνη και ο τότε Γενικός Γραμματέας Σύγχρονου Πολιτισμού κος Γιατρομανωλάκης σε τηλεσυνάντηση με τα πρωτοβάθμια σωματεία και την Ομοσπονδία, αφού δικαιολόγησαν την ανάληψη δημιουργίας του Μητρώου από το Υπουργείο Εργασίας ως οι μόνοι κατέχοντες την τεχνογνωσία, υποσχέθηκαν ότι από εκεί και πέρα θα το αναλάμβανε το Υπουργείο Πολιτισμού, το οποίο θα προσκαλούσε τα σωματεία του χώρου για να το συνδιαμορφώσουν, σύμφωνα με τις ανάγκες του κάθε κλάδου.\nΔύο χρόνια έχουν περάσει από την τελευταία υπόσχεση του κου Γιατρομανωλάκη. Καμία συζήτηση για το Μητρώο δεν έχει γίνει. Καμία αίτησή μας για συνάντηση δεν έχει γίνει αποδεχτή. Ε.Τ.Ε.Κ.Τ.-Ο.Τ. (ΕΝΩΣΗ ΤΕΧΝΙΚΩΝ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ & ΤΗΛΕΟΡΑΣΗΣ – ΟΠΤΙΚΟΑΚΟΥΣΤΙΚΟΥ ΤΟΜΕΑ) Ε.Ε.Σ. (ΕΤΑΙΡΕΙΑ ΕΛΛΗΝΩΝ ΣΚΗΝΟΘΕΤΩΝ) Σ.Μ.Β.Ε. (ΣΥΛΛΟΓΟΣ ΜΟΥΣΙΚΩΝ ΒΟΡΕΙΟΥ ΕΛΛΑΔΟΣ) Σ.Τ.Α.Ζ.Ο.Ε. (ΣΩΜΑΤΕΙΟ ΤΕΧΝΙΚΩΝ ΑΠΑΣΧ/ΝΩΝ ΣΕ ΖΩΝΤΑΝΕΣ ΟΠΤΙΚ/ΚΕΣ ΕΚΔΗΛΩΣΕΙΣ)\nFiled Under: Ανακοινώσεις, Τηλεόραση Tagged With: Εταιρεία Ελλήνων Σκηνοθετών